title: 2006/245/ΕΚ: Απόφαση του Συμβουλίου, της  27ης Φεβρουαρίου 2006 , σχετικά με τη σύναψη, εξ ονόματος της Ευρωπαϊκής Κοινότητας και των κρατών μελών της, Πρωτοκόλλου στη Συμφωνία μεταξύ της Ευρωπαϊκής Κοινότητας και των κρατών μελών της, αφενός, και της Ελβετικής Συνομοσπονδίας, αφετέρου, για την ελεύθερη κυκλοφορία των προσώπων, όσον αφορά τη συμμετοχή, ως συμβαλλομένων μερών, της Τσεχικής Δημοκρατίας, της Δημοκρατίας της Εσθονίας, της Κυπριακής Δημοκρατίας, της Δημοκρατίας της Λεττονίας, της Δημοκρατίας της Λιθουανίας, της Δημοκρατίας της Ουγγαρίας, της Δημοκρατίας της Μάλτας, της Δημοκρατίας της Πολωνίας, της Δημοκρατίας της Σλοβενίας και της Σλοβακικής Δημοκρατίας, κατόπιν της προσχώρησής τους στην Ευρωπαϊκή Ένωση

text:
               28.3.2006

               EL

               Επίσημη Εφημερίδα της Ευρωπαϊκής Ένωσης

               L 89/28

         ΑΠΌΦΑΣΗ ΤΟΥ ΣΥΜΒΟΥΛΊΟΥ
   της 27ης Φεβρουαρίου 2006
   σχετικά με τη σύναψη, εξ ονόματος της Ευρωπαϊκής Κοινότητας και των κρατών μελών της, Πρωτοκόλλου στη Συμφωνία μεταξύ της Ευρωπαϊκής Κοινότητας και των κρατών μελών της, αφενός, και της Ελβετικής Συνομοσπονδίας, αφετέρου, για την ελεύθερη κυκλοφορία των προσώπων, όσον αφορά τη συμμετοχή, ως συμβαλλομένων μερών, της Τσεχικής Δημοκρατίας, της Δημοκρατίας της Εσθονίας, της Κυπριακής Δημοκρατίας, της Δημοκρατίας της Λεττονίας, της Δημοκρατίας της Λιθουανίας, της Δημοκρατίας της Ουγγαρίας, της Δημοκρατίας της Μάλτας, της Δημοκρατίας της Πολωνίας, της Δημοκρατίας της Σλοβενίας και της Σλοβακικής Δημοκρατίας, κατόπιν της προσχώρησής τους στην Ευρωπαϊκή Ένωση
   (2006/245/ΕΚ)
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη:
   τη Συνθήκη για την ίδρυση της Ευρωπαϊκής Κοινότητας, και ιδίως το άρθρο 310, σε συνδυασμό με το άρθρο 300, παράγραφος 2, πρώτο εδάφιο, δεύτερη φράση και παράγραφος 3, δεύτερο εδάφιο,
   την Πράξη προσχώρησης που προσαρτάται στη Συνθήκη προσχώρησης του 2003, και ιδίως το άρθρο 6, παράγραφος 2,
   την πρόταση της Επιτροπής,
   τη σύμφωνη γνώμη του Ευρωπαϊκού Κοινοβουλίου (1),
   Εκτιμώντας τα εξής :

               (1)

               Μετά την εξουσιοδότηση που δόθηκε στην Επιτροπή στις 5 Μαΐου 2003, ολοκληρώθηκαν οι διαπραγματεύσεις με την Ελβετική Συνομοσπονδία για το Πρωτόκολλο στη Συμφωνία μεταξύ της Ευρωπαϊκής Κοινότητας και των κρατών μελών της, αφενός, και της Ελβετικής Συνομοσπονδίας, αφετέρου, για την ελεύθερη κυκλοφορία των προσώπων, όσον αφορά τη συμμετοχή, ως συμβαλλομένων μερών, της Τσεχικής Δημοκρατίας, της Δημοκρατίας της Εσθονίας, της Κυπριακής Δημοκρατίας, της Δημοκρατίας της Λεττονίας, της Δημοκρατίας της Λιθουανίας, της Δημοκρατίας της Ουγγαρίας, της Δημοκρατίας της Μάλτας, της Δημοκρατίας της Πολωνίας, της Δημοκρατίας της Σλοβενίας και της Σλοβακικής Δημοκρατίας, κατόπιν της προσχώρησής τους στην Ευρωπαϊκή Ένωση.

               (2)

               Σύμφωνα με την απόφαση του Συμβουλίου της 26ης Οκτωβρίου 2004, και εν αναμονή της σύναψής του, σε μεταγενέστερη ημερομηνία, το παρόν Πρωτόκολλο υπογράφηκε εξ ονόματος της Ευρωπαϊκής Κοινότητας και των κρατών μελών της, στις 26 Οκτωβρίου 2004.

               (3)

               Το Πρωτόκολλο θα πρέπει να εγκριθεί,

         ΑΠΟΦΑΣΙΖΕΙ:
   Άρθρο 1
   Το Πρωτόκολλο της Συμφωνίας μεταξύ της Ευρωπαϊκής Κοινότητας και των κρατών μελών της, αφενός, και της Ελβετικής Συνομοσπονδίας, αφετέρου, για την ελεύθερη κυκλοφορία των προσώπων, όσον αφορά τη συμμετοχή, ως συμβαλλομένων μερών, της Τσεχικής Δημοκρατίας, της Δημοκρατίας της Εσθονίας, της Κυπριακής Δημοκρατίας, της Δημοκρατίας της Λεττονίας, της Δημοκρατίας της Λιθουανίας, της Δημοκρατίας της Ουγγαρίας, της Δημοκρατίας της Μάλτας, της Δημοκρατίας της Πολωνίας, της Δημοκρατίας της Σλοβενίας και της Σλοβακικής Δημοκρατίας, κατόπιν της προσχώρησής τους στην Ευρωπαϊκή Ένωση, εγκρίνεται εξ ονόματος της Ευρωπαϊκής Κοινότητας και των κρατών μελών της.
   Το κείμενο του πρωτοκόλλου επισυνάπτεται στην παρούσα απόφαση.
   Άρθρο 2
   Ο Πρόεδρος του Συμβουλίου προβαίνει, εξ ονόματος της Κοινότητας και των κρατών μελών της, στην κοινοποίηση που προβλέπεται στο άρθρο 6 του Πρωτοκόλλου (2).

      Έγινε στις Βρυξέλλες, στις 27 Φεβρουαρίου 2006.

            Για το Συμβούλιο

            Η Πρόεδρος

         U. PLASSNIK

      (1)  Δεν έχει ακόμα δημοσιευθεί στην Επίσημη Εφημερίδα.

      (2)  Η ημερομηνία έναρξης ισχύος του Πρωτοκόλλου δημοσιεύεται στην Επίσημη Εφημερίδα της Ευρωπαϊκής Ένωσης μερίμνη της Γενικής Γραμματείας του Συμβουλίου.
    ---documentbreak---

               28.3.2006

               EL

               Επίσημη Εφημερίδα της Ευρωπαϊκής Ένωσης

               L 89/30

         ΠΡΩΤΌΚΟΛΛΟ
   της συμφωνίας μεταξύ της Ευρωπαϊκής Κοινότητας και των κρατών μελών της, αφενός, και της Ελβετικής Συνομοσπονδίας, αφετέρου, για την ελεύθερη κυκλοφορία των προσώπων όσον αφορά τη συμμετοχή, ως συμβαλλόμενων μερών, της Τσεχικής Δημοκρατίας, της Δημοκρατίας της Εσθονίας, της Δημοκρατίας της Κύπρου, της Δημοκρατίας της Λεττονίας, της Δημοκρατίας της Λιθουανίας, της Δημοκρατίας της Ουγγαρίας, της Δημοκρατίας της Μάλτας, της Δημοκρατίας της Πολωνίας, της Δημοκρατίας της Σλοβενίας και της Σλοβακικής Δημοκρατίας, κατόπιν της προσχωρήσεως τους στην Ευρωπαϊκή Ένωση
   ΤΟ ΒΑΣΙΛΕΙΟ ΤΟΥ ΒΕΛΓΙΟΥ,
   Η ΤΣΕΧΙΚΗ ΔΗΜΟΚΡΑΤΙΑ,
   ΤΟ ΒΑΣΙΛΕΙΟ ΤΗΣ ΔΑΝΙΑΣ,
   Η ΟΜΟΣΠΟΝΔΙΑΚΗ ΔΗΜΟΚΡΑΤΙΑ ΤΗΣ ΓΕΡΜΑΝΙΑΣ,
   Η ΔΗΜΟΚΡΑΤΙΑ ΤΗΣ ΕΣΘΟΝΙΑΣ,
   Η ΕΛΛΗΝΙΚΗ ΔΗΜΟΚΡΑΤΙΑ,
   ΤΟ ΒΑΣΙΛΕΙΟ ΤΗΣ ΙΣΠΑΝΙΑΣ,
   Η ΓΑΛΛΙΚΗ ΔΗΜΟΚΡΑΤΙΑ,
   Η ΙΡΛΑΝΔΙΑ,
   Η ΙΤΑΛΙΚΗ ΔΗΜΟΚΡΑΤΙΑ,
   Η ΚΥΠΡΙΑΚΗ ΔΗΜΟΚΡΑΤΙΑ,
   Η ΔΗΜΟΚΡΑΤΙΑ ΤΗΣ ΛΕΤΤΟΝΙΑΣ,
   Η ΔΗΜΟΚΡΑΤΙΑ ΤΗΣ ΛΙΘΟΥΑΝΙΑΣ,
   ΤΟ ΜΕΓΑΛΟ ΔΟΥΚΑΤΟ ΤΟΥ ΛΟΥΞΕΜΒΟΥΡΓΟΥ,
   Η ΔΗΜΟΚΡΑΤΙΑ ΤΗΣ ΟΥΓΓΑΡΙΑΣ,
   Η ΔΗΜΟΚΡΑΤΙΑ ΤΗΣ ΜΑΛΤΑΣ,
   ΤΟ ΒΑΣΙΛΕΙΟ ΤΩΝ ΚΑΤΩ ΧΩΡΩΝ,
   Η ΔΗΜΟΚΡΑΤΙΑ ΤΗΣ ΑΥΣΤΡΙΑΣ,
   Η ΔΗΜΟΚΡΑΤΙΑ ΤΗΣ ΠΟΛΩΝΙΑΣ,
   Η ΠΟΡΤΟΓΑΛΙΚΗ ΔΗΜΟΚΡΑΤΙΑ,
   Η ΔΗΜΟΚΡΑΤΙΑ ΤΗΣ ΣΛΟΒΕΝΙΑΣ,
   Η ΣΛΟΒΑΚΙΚΗ ΔΗΜΟΚΡΑΤΙΑ,
   Η ΔΗΜΟΚΡΑΤΙΑ ΤΗΣ ΦΙΝΛΑΝΔΙΑΣ,
   ΤΟ ΒΑΣΙΛΕΙΟ ΤΗΣ ΣΟΥΗΔΙΑΣ,
   ΤΟ ΗΝΩΜΕΝΟ ΒΑΣΙΛΕΙΟ ΤΗΣ ΜΕΓΑΛΗΣ ΒΡΕΤΑΝΙΑΣ ΚΑΙ ΒΟΡΕΙΟΥ ΙΡΛΑΝΔΙΑΣ,
   στο εξής καλούμενα «κράτη μέλη», και εκπροσωπούμενα από το Συμβούλιο της Ευρωπαϊκής Ένωσης, και
   Η ΕΥΡΩΠΑΪΚΗ ΚΟΙΝΟΤΗΤΑ, εκπροσωπούμενη επίσης από το Συμβούλιο της Ευρωπαϊκής Ένωσης,
   αφενός, και
   Η ΕΛΒΕΤΙΚΗ ΣΥΝΟΜΟΣΠΟΝΔΙΑ, στο εξής καλούμενη «Ελβετία»,
   αφετέρου,
   στο εξής καλούμενα «συμβαλλόμενα μέρη».
   ΕΧΟΝΤΑΣ ΥΠΟΨΗ τη συμφωνία της 21ης Ιουνίου 1999 μεταξύ της Ευρωπαϊκής Κοινότητας και των κρατών μελών της, αφενός, και της Ελβετικής Συνομοσπονδίας, αφετέρου, σχετικά με την ελεύθερη κυκλοφορία των προσώπων (στο εξής αναφερόμενη ως «η συμφωνία»), η οποία άρχισε να ισχύει την 1η Ιουνίου 2002,
   ΕΧΟΝΤΑΣ ΥΠΟΨΗ την προσχώρηση της Τσεχικής Δημοκρατίας, της Δημοκρατίας της Εσθονίας, της Κυπριακής Δημοκρατίας, της Δημοκρατίας της Λεττονίας, της Δημοκρατίας της Λιθουανίας, της Δημοκρατίας της Ουγγαρίας, της Δημοκρατίας της Μάλτας, της Δημοκρατίας της Πολωνίας, της Δημοκρατίας της Σλοβενίας και της Σλοβακικής Δημοκρατίας στην Ευρωπαϊκή Ένωση (στο εξής «νέα κράτη μέλη») την 1η Μαΐου 2004,
   ΕΚΤΙΜΩΝΤΑΣ ότι τα νέα κράτη μέλη καθίστανται συμβαλλόμενα μέρη της συμφωνίας,
   ΛΑΜΒΑΝΟΝΤΑΣ ΥΠΟΨΗ ότι η Πράξη Προσχώρησης εξουσιοδοτεί το Συμβούλιο της Ευρωπαϊκής Ένωσης να συνάψει, εξ ονόματος των κρατών μελών της Ευρωπαϊκής Ένωσης, Πρωτόκολλο για την προσχώρηση των νέων κρατών μελών στη συμφωνία,
   ΣΥΜΦΩΝΟΥΝ ΣΤΙΣ ΑΚΟΛΟΥΘΕΣ ΔΙΑΤΑΞΕΙΣ:
   Άρθρο 1
   1.   Τα νέα κράτη μέλη καθίστανται συμβαλλόμενα μέρη της συμφωνίας.
   2.   Από την έναρξη ισχύος του παρόντος Πρωτοκόλλου, οι διατάξεις της συμφωνίας είναι δεσμευτικές για τα νέα κράτη μέλη, όπως ακριβώς και για τα επί του παρόντος συμβαλλόμενα μέρη της συμφωνίας, υπό τους όρους και τις προϋποθέσεις που καθορίζονται στο παρόν Πρωτόκολλο.
   Άρθρο 2
   Στο κυρίως κείμενο της συμφωνίας και στο Παράρτημα Ι αυτής, επέρχονται οι ακόλουθες προσαρμογές:

               α)

               Ο κατάλογος των συμβαλλόμενων μερών της συμφωνίας αντικαθίσταται από τον ακόλουθο κατάλογο:
               «Η Ευρωπαϊκή Κοινότητα
               το Βασίλειο του Βελγίου,
               η Τσεχική Δημοκρατία,
               το Βασίλειο της Δανίας,
               η Ομοσπονδιακή Δημοκρατία της Γερμανίας,
               η Δημοκρατία της Εσθονίας,
               η Ελληνική Δημοκρατία,
               το Βασίλειο της Ισπανίας,
               η Γαλλική Δημοκρατία,
               η Ιρλανδία,
               η Ιταλική Δημοκρατία,
               η Κυπριακή Δημοκρατία,
               η Δημοκρατία της Λεττονίας,
               η Δημοκρατία της Λιθουανίας,
               το Μεγάλο Δουκάτο του Λουξεμβούργου,
               η Δημοκρατία της Ουγγαρίας,
               η Δημοκρατία της Μάλτας,
               το Βασίλειο των Κάτω Χωρών,
               η Δημοκρατία της Αυστρίας,
               η Δημοκρατία της Πολωνίας,
               η Πορτογαλική Δημοκρατία,
               η Δημοκρατία της Σλοβενίας,
               η Σλοβακική Δημοκρατία,
               η Δημοκρατία της Φινλανδίας,
               το Βασίλειο της Σουηδίας,
               το Ηνωμένο Βασίλειο της Μεγάλης Βρετανίας και Βορείου Ιρλανδίας,
               αφενός, και
               η Ελβετική Συνομοσπονδία,
               αφετέρου,».

               β)

               Στο άρθρο 10 της συμφωνίας, παρεμβάλλονται οι ακόλουθες παράγραφοι:
               «1α.   Η Ελβετία μπορεί να διατηρήσει μέχρι τις 31 Μαΐου 2007 ποσοτικά όρια όσον αφορά την πρόσβαση των μισθωτών που απασχολούνται στην Ελβετία και των αυτοαπασχολούμενων εργαζομένων, οι οποίοι είναι υπήκοοι της Τσεχικής Δημοκρατίας, της Δημοκρατίας της Εσθονίας, της Δημοκρατίας της Λεττονίας, της Δημοκρατίας της Λιθουανίας, της Δημοκρατίας της Ουγγαρίας, της Δημοκρατίας της Πολωνίας, της Δημοκρατίας της Σλοβενίας και της Σλοβακικής Δημοκρατίας, στις δύο ακόλουθες κατηγορίες διαμονής: διαμονή με διάρκεια μεγαλύτερη από τέσσερις μήνες και μικρότερη του έτους και διαμονή διάρκειας ενός έτους ή μεγαλύτερης. Η διαμονή διάρκειας μικρότερης από 4 μήνες δεν υπόκειται σε ποσοτικό περιορισμό.
               Πριν από το τέλος της προαναφερθείσας μεταβατικής χρονικής περιόδου, η Μεικτή Επιτροπή εξετάζει την εφαρμογή της μεταβατικής περιόδου που ισχύει για τους υπηκόους των νέων κρατών μελών με βάση έκθεση της Ελβετίας. Μόλις ολοκληρωθεί η εξέταση, και πάντως το αργότερο κατά το τέλος της προαναφερθείσας χρονικής περιόδου, η Ελβετία κοινοποιεί στη Μεικτή Επιτροπή κατά πόσον θα εξακολουθήσει να εφαρμόζει ποσοτικά όρια για τους εργαζόμενους που απασχολούνται στην Ελβετία. Η Ελβετία δύναται να εξακολουθήσει να εφαρμόζει τέτοιου είδους μέτρα μέχρι τις 31 Μαΐου 2009. Σε περίπτωση που δεν υπάρξει τέτοια κοινοποίηση, η μεταβατική περίοδος λήγει στις 31 Μαΐου 2007.
               Στο τέλος της μεταβατικής περιόδου που καθορίζεται στην παρούσα παράγραφο, καταργούνται όλα τα ποσοτικά όρια που ισχύουν για τους υπηκόους της Τσεχικής Δημοκρατίας, της Δημοκρατίας της Εσθονίας, της Δημοκρατίας της Λεττονίας, της Δημοκρατίας της Λιθουανίας, της Δημοκρατίας της Ουγγαρίας, της Δημοκρατίας της Πολωνίας, της Δημοκρατίας της Σλοβενίας και της Σλοβακικής Δημοκρατίας. Τα εν λόγω κράτη μέλη δύνανται να θεσπίζουν τους ίδιους ποσοτικούς περιορισμούς για τους Ελβετούς υπηκόους και για τις ίδιες χρονικές περιόδους.»
               «2α.   Η Ελβετία και η Τσεχική Δημοκρατία, η Δημοκρατία της Εσθονίας, η Δημοκρατία της Λεττονίας, η Δημοκρατία της Λιθουανίας, η Δημοκρατία της Ουγγαρίας, η Δημοκρατία της Πολωνίας, η Δημοκρατία της Σλοβενίας και η Σλοβακική Δημοκρατία μπορούν να διατηρήσουν, μέχρι τις 31 Μαΐου 2007, για τους εργαζόμενους των άλλων συμβαλλόμενων μερών που απασχολούνται στο έδαφός τους, τους ελέγχους όσον αφορά την προτεραιότητα των εργαζομένων που έχουν ενταχθεί στην κανονική αγορά εργασίας, και τους όρους μισθοδοσίας και εργασίας που ισχύουν για τους υπηκόους του σχετικού συμβαλλόμενου μέρους. Οι ίδιοι έλεγχοι είναι δυνατόν να διατηρηθούν για τα πρόσωπα που παρέχουν υπηρεσίες στους ακόλουθους τέσσερις τομείς: δραστηριότητες συναφείς με τη γεωργία· κατασκευές, συμπεριλαμβανομένων των συναφών κλάδων· δραστηριότητες στον τομέα της ασφάλειας· και βιομηχανικοί καθαρισμοί (κωδικοί NACE (1) 01.41, 45.1 έως 4, 74.60 και 74.70, αντιστοίχως), που αναφέρονται στο άρθρο 5 παράγραφος 1 της συμφωνίας. Η Ελβετία, κατά τη διάρκεια των μεταβατικών περιόδων που αναφέρονται στις παραγράφους 1α, 2α, 3α και 4α, παρέχει προτίμηση στους εργαζόμενους που είναι υπήκοοι των νέων κρατών μελών έναντι των εργαζομένων που είναι υπήκοοι χωρών μη μελών της ΕΕ ή χωρών μη μελών της ΕΖΕΣ σε ό,τι αφορά την πρόσβαση στην αγορά εργασίας της. Οι πάροχοι υπηρεσιών οι οποίες έχουν ελευθερωθεί βάσει ειδικής συμφωνίας σχετικά με την παροχή υπηρεσιών μεταξύ των συμβαλλομένων μερών (συμπεριλαμβανομένης της συμφωνίας σχετικά με συγκεκριμένες πτυχές που αφορούν τις δημόσιες συμβάσεις, στον βαθμό που αυτή καλύπτει την παροχή υπηρεσιών) δεν υπόκεινται στον έλεγχο προτεραιότητας των εργαζομένων που έχουν ενταχθεί στην κανονική αγορά εργασίας. Κατά το ίδιο χρονικό διάστημα, είναι δυνατόν να διατηρηθούν σε ισχύ οι ισχύουσες προϋποθέσεις, εφόσον πρόκειται για άδειες διαμονής μικρότερης των τεσσάρων μηνών (2) ή για πρόσωπα που παρέχουν υπηρεσίες στους τέσσερις προαναφερθέντες τομείς, κατά τα προβλεπόμενα στο άρθρο 5 παράγραφος 1 της συμφωνίας.
               Πριν από τις 31 Μαΐου 2007, η Μεικτή Επιτροπή εξετάζει την εφαρμογή των μεταβατικών μέτρων που περιλαμβάνονται στην παρούσα παράγραφο με βάση έκθεση που καταρτίζει οποιοδήποτε από τα συμβαλλόμενα μέρη που τα εφαρμόζουν. Μόλις ολοκληρωθεί η εξέταση, και πάντως το αργότερο μέχρι τις 31 Μαΐου 2007, το συμβαλλόμενο μέρος που έχει εφαρμόσει τα μεταβατικά μέτρα που περιλαμβάνονται στην παρούσα παράγραφο και έχει κοινοποιήσει στη Μεικτή Επιτροπή την πρόθεσή του να εξακολουθήσει να εφαρμόζει τα εν λόγω μεταβατικά μέτρα, μπορεί να συνεχίσει να το πράττει μέχρι τις 31 Μαΐου 2009. Εάν δεν υπάρξει τέτοια κοινοποίηση, η μεταβατική περίοδος λήγει στις 31 Μαΐου 2007.
               Στο τέλος της μεταβατικής περιόδου που καθορίζεται στην παρούσα παράγραφο, καταργούνται όλοι οι περιορισμοί που αναφέρονται σ’ αυτήν.
               «3α.   Από την έναρξη ισχύος του Πρωτοκόλλου της παρούσας συμφωνίας όσον αφορά τη συμμετοχή των νέων κρατών μελών που αναφέρονται κατωτέρω, ως νέων κρατών μελών, και μέχρι το τέλος της χρονικής περιόδου που ορίζεται στην παράγραφο 1α, η Ελβετία επιφυλάσσει έναν ελάχιστο αριθμό νέων αδειών διαμονής σε ετήσια βάση (pro rata temporis) (3) στο πλαίσιο της συνολικής της ποσόστωσης για τρίτες χώρες, για τους εργαζόμενους που απασχολούνται στην Ελβετία και για τους αυτοαπασχολούμενους εργαζόμενους οι οποίοι είναι υπήκοοι της Τσεχικής Δημοκρατίας, της Δημοκρατίας της Εσθονίας, της Δημοκρατίας της Λεττονίας, της Δημοκρατίας της Λιθουανίας, της Δημοκρατίας της Ουγγαρίας, της Δημοκρατίας της Πολωνίας, της Δημοκρατίας της Σλοβενίας και της Σλοβακικής Δημοκρατίας, με βάση το ακόλουθο χρονοδιάγραμμα:

                           Μέχρι τις

                           Αριθμός αδειών για διάστημα τουλάχιστον ενός έτους

                           Αριθμός αδειών για διάστημα μεγαλύτερο των τεσσάρων μηνών αλλά μικρότερο του έτους

                           31 Μαΐου 2005

                           900

                           9 000

                           31 Μαΐου 2006

                           1 300

                           12 400

                           31 Μαΐου 2007

                           1 700

                           15 800

                           31 Μαΐου 2008

                           2 200

                           19 200

                           31 Μαΐου 2009

                           2 600

                           22 600

                     «4α.   Στο τέλος της περιόδου που ορίζεται στην παράγραφο 1α και στην παρούσα παράγραφο, και για διάστημα έως 12 ετών από την έναρξη ισχύος της συμφωνίας, ισχύουν οι διατάξεις του άρθρου 10, παράγραφος 4 της συμφωνίας.
               Σε περίπτωση σοβαρών διαταραχών στην αγορά εργασίας της ή κινδύνου εκδήλωσης τέτοιων διαταραχών, η Ελβετία ή οποιοδήποτε από τα νέα κράτη μέλη που εφαρμόζει μεταβατικά μέτρα, απευθύνει κοινοποίηση για τη συγκεκριμένη κατάσταση στη Μεικτή Επιτροπή μέχρι τις 31 Μαΐου 2009. Στην περίπτωση αυτή, η χώρα που προβαίνει στην κοινοποίηση δύναται να εξακολουθήσει να εφαρμόζει για τους εργαζόμενους που απασχολούνται στην επικράτειά της τα μέτρα που περιγράφονται στις παραγράφους 1α, 2α και 3α μέχρι τις 30 Απριλίου 2011. Στην περίπτωση αυτή, ο ετήσιος αριθμός αδειών διαμονής, ο οποίος αναφέρεται στην παράγραφο 1α, είναι ο εξής:

                           Μέχρι τις

                           Αριθμός αδειών για διάστημα τουλάχιστον ενός έτους

                           Αριθμός αδειών για διάστημα μεγαλύτερο των τεσσάρων μηνών αλλά μικρότερο του έτους

                           31 Μαΐου 2010

                           2 800

                           26 000

                           30 Απριλίου 2011

                           3 000

                           29 000

                     4β.   Σε περίπτωση που η Μάλτα αντιμετωπίζει ή προβλέπει ότι θα αντιμετωπίσει διαταραχές στην αγορά εργασίας της, οι οποίες ενδέχεται να απειλήσουν σοβαρά το βιοτικό επίπεδο ή το επίπεδο της απασχόλησης σε συγκεκριμένη περιοχή ή σε συγκεκριμένο επάγγελμα, και αποφασίσει να επικαλεσθεί τις διατάξεις του 2ου Μέρους του Παραρτήματος XI της Πράξης Προσχώρησης (“Ελεύθερη κυκλοφορία των προσώπων”), τα περιοριστικά μέτρα που λαμβάνει έναντι των λοιπών κρατών μελών της ΕΕ δύνανται να εφαρμόζονται και ως προς την Ελβετία. Στην περίπτωση αυτή, η Ελβετία δικαιούται να λαμβάνει ισοδύναμα μέτρα, σε βάση αμοιβαιότητας, έναντι της Μάλτας.
               Η Μάλτα και η Ελβετία δύνανται να προσφεύγουν στην εν λόγω διαδικασία μέχρι τις 30 Απριλίου 2011.»
               «5α.   Οι μεταβατικές διατάξεις των παραγράφων 1α, 2α, 3α, 4α και 4β, ιδίως της παραγράφου 2α, σχετικά με την προτεραιότητα των εργαζομένων που έχουν ενταχθεί στην κανονική αγορά εργασίας και τον έλεγχο των όρων μισθοδοσίας και εργασίας, δεν εφαρμόζονται στους μισθωτούς και αυτοαπασχολούμενους εργαζομένους στους οποίους επιτρέπεται, κατά την έναρξη ισχύος του Πρωτοκόλλου της παρούσας συμφωνίας όσον αφορά τη συμμετοχή των νέων κρατών μελών που αναφέρονται στην εν λόγω παράγραφο, ως συμβαλλομένων μερών, να ασκούν οικονομική δραστηριότητα στην επικράτεια των συμβαλλομένων μερών. Οι τελευταίοι έχουν ιδίως δικαίωμα επαγγελματικής και γεωγραφικής κινητικότητας.
               Οι κάτοχοι αδειών διαμονής με διάρκεια ισχύος μικρότερη του έτους, έχουν δικαίωμα ανανέωσης των αδειών τους· η εξάντληση των ποσοτικών ορίων δεν μπορεί να τους αντιταχθεί. Οι κάτοχοι άδειας διαμονής διάρκειας ίσης ή μεγαλύτερης του ενός έτους έχουν αυτόματα δικαίωμα παράτασης της άδειας διαμονής τους. Οι εν λόγω μισθωτοί και αυτοαπασχολούμενοι εργαζόμενοι έχουν, συνεπώς, από την έναρξη ισχύος της παρούσας συμφωνίας, τα δικαιώματα ελεύθερης κυκλοφορίας των εγκατεστημένων προσώπων που καθορίζονται στις βασικές διατάξεις της παρούσας συμφωνίας, ιδίως στο άρθρο 7.»

               γ)

               Στο άρθρο 27, παράγραφος 2 του Παραρτήματος I της συμφωνίας, η αναφορά στο άρθρο 10, παράγραφος 2 αντικαθίσταται από αναφορά στο άρθρο 10 (παράγραφοι 2, 2α, 4α και 4β).

         Άρθρο 3
   Κατά παρέκκλιση από το άρθρο 25 του Παραρτήματος Ι της συμφωνίας, εφαρμόζονται οι μεταβατικές περίοδοι του Παραρτήματος Ι του παρόντος Πρωτοκόλλου.
   Άρθρο 4
   Το παρόν Πρωτόκολλο αποτελεί αναπόσπαστο μέρος της συμφωνίας.
   Άρθρο 5
   Τα Παραρτήματα I, II και III της συμφωνίας τροποποιούνται σύμφωνα με τα Παραρτήματα I, II και III του παρόντος Πρωτοκόλλου, τα οποία αποτελούν αναπόσπαστο μέρος αυτού.
   Άρθρο 6
   1.   Το παρόν Πρωτόκολλο επικυρώνεται ή εγκρίνεται από το Συμβούλιο της Ευρωπαϊκής Ένωσης, εξ ονόματος των κρατών μελών και της Ευρωπαϊκής Κοινότητας, και από την Ελβετική Συνομοσπονδία, σύμφωνα με τις κατ’ ιδίαν διαδικασίες τους.
   2.   Το Συμβούλιο της Ευρωπαϊκής Ένωσης και η Ελβετική Συνομοσπονδία κοινοποιούν αμοιβαία την ολοκλήρωση των εν λόγω διαδικασιών.
   Άρθρο 7
   Το παρόν Πρωτόκολλο αρχίζει να ισχύει την πρώτη ημέρα του πρώτου μήνα που ακολουθεί την ημερομηνία κατάθεσης του τελευταίου εγγράφου έγκρισης.
   Άρθρο 8
   Το παρόν Πρωτόκολλο παραμένει σε ισχύ για το ίδιο χρονικό διάστημα και υπό τους ίδιους όρους με τη συμφωνία.
   Άρθρο 9
   1.   Το παρόν Πρωτόκολλο, καθώς και οι προσαρτώμενες σε αυτό Δηλώσεις, συντάσσονται σε δύο αντίτυπα στην αγγλική, γαλλική, γερμανική, δανική, ελληνική, εσθονική, ισπανική, ιταλική, λεττονική, λιθουανική, ολλανδική, ουγγρική, πολωνική, πορτογαλική, σλοβακική, σλοβενική, σουηδική, τσεχική και φινλανδική γλώσσα, και όλα τα κείμενα είναι εξίσου αυθεντικά.
   2.   Η γνησιότητα του κειμένου του παρόντος Πρωτοκόλλου στη μαλτέζικη γλώσσα βεβαιώνεται από τα συμβαλλόμενα μέρη βάσει ανταλλαγής επιστολών. Το κείμενο είναι εξίσου αυθεντικό με τα κείμενα των γλωσσών που αναφέρονται στην παράγραφο 1.
   3.   Η γνησιότητα των κειμένων της συμφωνίας καθώς και των προσαρτώμενων σ’ αυτήν Δηλώσεων που συντάσσονται στην εσθονική, λετονική, λιθουανική, ουγγρική, πολωνική, σλοβακική, σλοβενική και τσεχική γλώσσα, βεβαιώνεται από τα συμβαλλόμενα μέρη βάσει ανταλλαγής επιστολών. Τα κείμενα στις γλώσσες αυτές είναι επίσης εξίσου αυθεντικά.

      Hecho en Luxemburgo, el veintiséis de octubre de dos mil cuatro.
      V Lucemburku dne dvacátého šestého října dva tisíce čtyři.
      Udfærdiget i Luxembourg den seksogtyvende oktober to tusind og fire.
      Geschehen zu Luxemburg am sechsundzwanzigsten Oktober zweitausendundvier.
      Kahe tuhande neljanda aasta oktoobrikuu kahekümne kuuendal päeval Luxembourgis.
      'Εγινε στo Λουξεμβούργο, στις είκοσι έξι Οκτωβρίου δύο χιλιάδες τέσσερα.
      Done at Luxembourg on the twenty-sixth day of October in the year two thousand and four.
      Fait à Luxembourg, le vingt-six octobre deux mille quatre.
      Fatto a Lussemburgo, addì ventisei ottobre duemilaquattro.
      Luksemburgā, divi tūkstoši ceturtā gada divdesmit sestajā oktobrī.
      Priimta du tūkstančiai ketvirtų metų spalio dvidešimt šeštą dieną Liuksemburge.
      Kelt Luxembourgban, a kettőezer-negyedik év október havának huszonhatodik napján.
      Magħmula fil-Lussemburgu fis-sitta u għoxrin jum ta' Ottubru tas-sena elfejn u erbgħa.
      Gedaan te Luxemburg, de zesentwintigste oktober tweeduizendvier.
      Sporządzono w Luksemburgu, dnia dwudziestego szóstego października roku dwa tysiące czwartego.
      Feito no Luxemburgo, em vinte e seis de Outubro de dois mil e quatro.
      V Luxemburgu dvadsiateho šiesteho októbra dvetisícštyri.
      V Luxembourgu, dne šestindvajsetega oktobra leta dva tisoč štiri.
      Tehty Luxemburgissa kahdentenakymmenentenäkuudentena päivänä lokakuuta vuonna kaksituhattaneljä.
      Som skedde i Luxemburg den tjugosjätte oktober tjugohundrafyra.

         Por los Estados miembros
         Za členské státy
         For medlemsstaterne
         Für die Mitgliedstaaten
         Liikmesriikide nimel
         Για τα κράτη μέλη
         For the Member States
         Pour les États membres
         Per gli Stati membri
         Dalībvalstu vārdā
         Valstybių narių vardu
         A tagállamok részéről
         Għall-Istati Membri
         Voor de lidstaten
         W imieniu Państw Członkowskich
         Pelos Estados-Membros
         Za členské štáty
         Za države članice
         Jäsenvaltioiden puolesta
         På medlemsstaternas vägnar

         Por Ia Comunidad Europea
         Za Evropské společenství
         For Det Europæiske Fællesskab
         Für die Europäische Gemeinschaft
         Euroopa Ühenduse nimel
         Για την Ευρωπαϊκή Κοινότητα
         For the European Community
         Pour la Communauté européenne
         Per la Comunità europea
         Eiropas Kopienas vārdā
         Europos bendrijos vardu
         az Európai Közösség részéről
         Għall-Komunità Ewropea
         Voor de Europese Gemeenschap
         W imieniu Wspólnoty Europejskiej
         Pela Comunidade Europeia
         Za Európske spoločenstvo
         za Evropsko skupnost
         Euroopan yhteisön puolesta
         På Europeiska gemenskapens vägnar

         Für die Schweizerische Eidgenossenschaft
         Pour la Confédération suisse
         Per la Confederazione svizzera

      (1)  NACE: Κανονισμός (ΕΟΚ) αριθ. 3037/90 του Συμβουλίου, της 9ης Οκτωβρίου 1990, για τη στατιστική ονοματολογία των οικονομικών δραστηριοτήτων στην Ευρωπαϊκή Κοινότητα (ΕΕ L 293 της 24.10.1990, σ. 1)· όπως τροποποιήθηκε τελευταία από τον κανονισμό (ΕΚ) αριθ. 29/2002 της Επιτροπής της 19ης Δεκεμβρίου 2001 (ΕΕ L 6 της 10.1.2002, σ. 3).

      (2)  Οι εργαζόμενοι μπορούν να υποβάλλουν αίτηση για άδεια διαμονής μικρής διάρκειας βάσει των ποσοστώσεων που αναφέρονται στο εδάφιο 3α) ακόμη και για χρονικά διαστήματα μικρότερα των τεσσάρων μηνών.»

      (3)  Οι εν λόγω άδειες χορηγούνται επιπλέον της ποσόστωσης που αναφέρεται στο άρθρο 10 της συμφωνίας, η οποία αφορά άδειες που φυλάσσονται κατά προτεραιότητα για μισθωτούς και για αυτοαπασχολούμενους εργαζόμενους, οι οποίοι ήταν υπήκοοι των κρατών μελών κατά τον χρόνο υπογραφής της συμφωνίας (21 Ιουνίου 1999) ή υπήκοοι της Κυπριακής Δημοκρατίας ή της Δημοκρατίας της Μάλτας. Οι άδειες αυτές είναι επίσης επιπλέον των αδειών που χορηγούνται με βάση υφιστάμενες διμερείς συμφωνίες για την ανταλλαγή μαθητευομένων.»
   ΠΑΡΑΡΤΗΜΑ I
   ΜΕΤΑΒΑΤΙΚΕΣ ΡΥΘΜΙΣΕΙΣ ΓΙΑ ΤΗΝ ΑΓΟΡΑ ΓΗΣ ΚΑΙ ΔΕΥΤΕΡΕΥΟΥΣΑΣ ΚΑΤΟΙΚΙΑΣ
   1.   Τσεχική Δημοκρατία

               α)

               Η Τσεχική Δημοκρατία μπορεί να διατηρήσει σε ισχύ επί πέντε έτη από την ημερομηνία της προσχώρησής της στην ΕΕ τους κανόνες που προβλέπονται στη Νομοθεσία περί συναλλάγματος αριθ. 219/1995 Sb., όπως έχει τροποποιηθεί, σχετικά με την απόκτηση δευτερεύουσας κατοικίας από Ελβετούς υπηκόους που δεν διαμένουν στην Τσεχική Δημοκρατία και από εταιρείες οι οποίες έχουν συσταθεί κατά το ελβετικό δίκαιο και οι οποίες δεν είναι εγκατεστημένες ούτε διαθέτουν υποκατάστημα ή γραφείο αντιπροσωπείας στην επικράτεια της Τσεχικής Δημοκρατίας.

               β)

               Η Τσεχική Δημοκρατία μπορεί να διατηρήσει σε ισχύ επί επτά έτη από την ημερομηνία της προσχώρησής της στην ΕΕ τους κανόνες που προβλέπονται στη Νομοθεσία περί συναλλάγματος αριθ. 219/1995 Sb., όπως έχει τροποποιηθεί, στο Νόμο αριθ. 229/1991 Sb., για τη ρύθμιση του καθεστώτος ιδιοκτησίας γης και λοιπής αγροτικής ιδιοκτησίας, και στο Νόμο αριθ. 95/1999 Sb., για τους όρους μεταβίβασης γεωργικών γαιών και δασών από την κρατική ιδιοκτησία σε άλλους φορείς, όσον αφορά την απόκτηση γεωργικών γαιών και δασών από Ελβετούς υπηκόους και από εταιρείες που έχουν συσταθεί κατά το ελβετικό δίκαιο και δεν είναι εγκατεστημένες ούτε καταχωρισμένες στην Τσεχική Δημοκρατία. Με την επιφύλαξη άλλων διατάξεων του παρόντος σημείου 1, οι Ελβετοί υπήκοοι δεν δύνανται σε καμία περίπτωση να τυγχάνουν δυσμενέστερης μεταχείρισης όσον αφορά την απόκτηση γεωργικών γαιών και δασών από ό,τι ισχύει κατά την ημερομηνία υπογραφής του Πρωτοκόλλου, ούτε να υπόκεινται σε περισσότερους περιορισμούς από αυτούς που ισχύουν για τους υπηκόους τρίτων χωρών.

               γ)

               Οι αυτοαπασχολούμενοι αγρότες οι οποίοι είναι Ελβετοί υπήκοοι και επιθυμούν να εγκατασταθούν και να διαμείνουν στην Τσεχική Δημοκρατία δεν υπόκεινται στις διατάξεις του σημείου β) ούτε σε άλλες διαδικασίες εκτός από εκείνες στις οποίες υπόκεινται οι υπήκοοι της Τσεχικής Δημοκρατίας.

               δ)

               Τα παρόντα μεταβατικά μέτρα αποτελούν αντικείμενο γενικής επανεξέτασης κατά το τρίτο έτος μετά την ημερομηνία προσχώρησης της Τσεχικής Δημοκρατίας στην ΕΕ. Η Μεικτή Επιτροπή δύναται να αποφασίζει τη συντόμευση ή τον τερματισμό της μεταβατικής περιόδου που αναφέρεται στο σημείο α).

               ε)

               Εάν η Τσεχική Δημοκρατία θεσπίσει προϋποθέσεις για την απόκτηση ακίνητης περιουσίας στην Τσεχική Δημοκρατία από κατοίκους εξωτερικού κατά τη διάρκεια της μεταβατικής περιόδου, οι προϋποθέσεις αυτές πρέπει να στηρίζονται σε διαφανή, αντικειμενικά, σταθερά και δημοσιοποιημένα κριτήρια. Τα εν λόγω κριτήρια πρέπει να εφαρμόζονται κατά τρόπο που δεν συνεπάγεται διακρίσεις και να μη προβαίνουν σε διαχωρισμό μεταξύ υπηκόων της Τσεχικής Δημοκρατίας και Ελβετών υπηκόων.

               στ)

               Εάν υπάρχουν επαρκείς ενδείξεις ότι, κατά τη λήξη της μεταβατικής περιόδου, θα υπάρξουν σοβαρές διαταραχές ή απειλή σοβαρών διαταραχών στην αγορά γεωργικής γης της Τσεχικής Δημοκρατίας, η Μεικτή Επιτροπή, κατόπιν αιτήσεως της Τσεχικής Δημοκρατίας, αποφασίζει για την παράταση της μεταβατικής περιόδου για χρονικό διάστημα που δεν μπορεί να υπερβαίνει τα τρία έτη.

         2.   Εσθονία

               α)

               Η Εσθονία μπορεί να διατηρήσει σε ισχύ επί επτά έτη από την ημερομηνία της προσχώρησής της στην ΕΕ, τη νομοθεσία της που ίσχυε κατά τον χρόνο υπογραφής του παρόντος Πρωτοκόλλου όσον αφορά την απόκτηση γεωργικών γαιών και δασών από Ελβετούς υπηκόους και από εταιρείες οι οποίες έχουν συσταθεί κατά το ελβετικό δίκαιο και οι οποίες δεν είναι εγκατεστημένες ούτε καταχωρισμένες στην Εσθονία, ούτε διαθέτουν εκεί τοπικό υποκατάστημα ή γραφείο αντιπροσωπείας. Οι Ελβετοί υπήκοοι δεν δύνανται σε καμία περίπτωση να τυγχάνουν δυσμενέστερης μεταχείρισης όσον αφορά την απόκτηση γεωργικών γαιών και δασών από ό,τι ισχύει κατά την ημερομηνία υπογραφής του παρόντος Πρωτοκόλλου, ούτε να υπόκεινται σε περισσότερους περιορισμούς από αυτούς που ισχύουν για τους υπηκόους τρίτων χωρών. Βάσει της προαναφερθείσας νομοθεσίας, η Εσθονία θέσπισε τον «Νόμο σχετικά με τους περιορισμούς επί της απόκτησης ακίνητης περιουσίας» και τις «Τροποποιήσεις του Νόμου περί μεταρρύθμισης του καθεστώτος έγγειας ιδιοκτησίας», στις 12 Φεβρουαρίου 2003.

               β)

               Οι Ελβετοί υπήκοοι που ενδιαφέρονται να εγκατασταθούν ως αυτοαπασχολούμενοι αγρότες και να διαμείνουν στην Εσθονία και οι οποίοι έχουν διαμείνει νομίμως και ασχοληθεί με τη γεωργία στην Εσθονία επί τρία τουλάχιστον συναπτά έτη, δεν υπόκεινται στις διατάξεις του σημείου α) ούτε σε άλλες διαδικασίες εκτός από εκείνες στις οποίες υπόκεινται οι υπήκοοι της Εσθονίας.

               γ)

               Διενεργείται γενική επανεξέταση των παρόντων μεταβατικών μέτρων κατά το τρίτο έτος μετά την ημερομηνία της προσχώρησής της στην ΕΕ. Για τον σκοπό αυτό, η Επιτροπή των Ευρωπαϊκών Κοινοτήτων (στο εξής αναφερόμενη ως «Επιτροπή») υποβάλλει έκθεση στη Μεικτή Επιτροπή. Η Μεικτή Επιτροπή δύναται να αποφασίζει τη συντόμευση ή τον τερματισμό της μεταβατικής περιόδου που αναφέρεται στο σημείο α).

               δ)

               Εάν υπάρχουν επαρκείς ενδείξεις ότι, κατά τη λήξη της μεταβατικής περιόδου, θα υπάρξουν σοβαρές διαταραχές ή απειλή σοβαρών διαταραχών στην αγορά γεωργικής γης της Εσθονίας, η Μεικτή Επιτροπή, κατόπιν αιτήσεως της Εσθονίας, αποφασίζει για την παράταση της μεταβατικής περιόδου για χρονικό διάστημα που δεν μπορεί να υπερβαίνει τα τρία έτη.

         3.   Κύπρος
   Η Κύπρος δύναται να διατηρήσει σε ισχύ επί πέντε έτη από την ημερομηνία της προσχώρησής της στην ΕΕ τη νομοθεσία της που ίσχυε την 31η Δεκεμβρίου 2000 σχετικά με την απόκτηση δευτερεύουσας κατοικίας.
   Σύμφωνα με τον Νόμο περί απόκτησης ακίνητης περιουσίας από αλλοδαπούς (Cap 109) και με τους σχετικούς τροποποιητικούς Νόμους 52/69, 55/72 και 50/90, η απόκτηση ακίνητης περιουσίας στην Κύπρο από αλλοδαπούς υπόκειται στην έγκριση του Υπουργικού Συμβουλίου. Το Υπουργικό Συμβούλιο έχει, εν προκειμένω, αναθέσει στους Επάρχους την εξουσία να χορηγούν έγκριση για λογαριασμό του. Όταν το εμβαδόν του ακινήτου υπερβαίνει τα 2 ντόνουμ (1 ντόνουμ = 1 338 m2), έγκριση μπορεί να χορηγείται μόνο για τους εξής σκοπούς:

               α)

               για κύρια ή δευτερεύουσα κατοικία με εμβαδόν που δεν υπερβαίνει τα 3 ντόνουμ·

               β)

               για χώρους άσκησης επαγγελματικής ή εμπορικής δραστηριότητας·

               γ)

               για άσκηση βιομηχανικής δραστηριότητας σε κλάδους που θεωρούνται επωφελείς για την κυπριακή οικονομία.

         Ο ανωτέρω Νόμος έχει τροποποιηθεί με τον «Νόμο (τροποποίηση) περί απόκτησης ακίνητης περιουσίας από αλλοδαπούς» αριθ. 54(I)/2003 του 2003. Ο νέος Νόμος δεν επιβάλλει περιορισμούς στους υπηκόους της ΕΕ και στις εταιρείες που είναι καταχωρισμένες στην ΕΕ όσον αφορά την απόκτηση ακίνητης περιουσίας ως κύριας κατοικίας ή για άμεσες ξένες επενδύσεις, ούτε την απόκτηση ακίνητης περιουσίας από κτηματομεσίτες ή εταιρείες εμπορικής αξιοποίησης ακινήτων της ΕΕ. Σε ό,τι αφορά την απόκτηση κατοικιών δευτερεύουσας χρήσης, ο υπόψη Νόμος ορίζει ότι, για μία πενταετία από την προσχώρηση της Κύπρου στην ΕΕ, οι υπήκοοι της ΕΕ που δεν κατοικούν μονίμως στην Κύπρο και οι εταιρείες που είναι καταχωρισμένες στην ΕΕ, αλλά δεν έχουν την καταστατική τους έδρα, την κεντρική τους διοίκηση ή τον κύριο τόπο δραστηριοτήτων τους στην Κύπρο, δεν δύνανται να αποκτούν ακίνητα με σκοπό να τα χρησιμοποιήσουν ως δευτερεύουσα κατοικία, εάν δεν έχουν λάβει προηγουμένως σχετική έγκριση από το Υπουργικό Συμβούλιο, το οποίο, όπως έχει ήδη αναφερθεί, έχει εκχωρήσει τη σχετική εξουσία στους Επάρχους.
   4.   Λεττονία

               α)

               Η Λεττονία μπορεί να διατηρήσει σε ισχύ επί επτά έτη από την ημερομηνία της προσχώρησής της στην ΕΕ τις διατάξεις που προβλέπονται στον «Νόμο για την τροποποίηση του Νόμου περί της ιδιωτικοποίησης γης σε αγροτικές περιοχές» (σε ισχύ από τις 14 Απριλίου 2003) όσον αφορά την απόκτηση γεωργικών γαιών και δασών από Ελβετούς υπηκόους και από εταιρείες οι οποίες έχουν συσταθεί κατά το ελβετικό δίκαιο και οι οποίες δεν είναι εγκατεστημένες ή καταχωρημένες στη Λεττονία, ούτε διαθέτουν εκεί τοπικό υποκατάστημα ή γραφείο αντιπροσωπείας. Οι Ελβετοί υπήκοοι δεν δύνανται, σε καμία περίπτωση, να τυγχάνουν δυσμενέστερης μεταχείρισης όσον αφορά την απόκτηση γεωργικών γαιών και δασών από ό,τι ισχύει κατά την ημερομηνία υπογραφής του παρόντος Πρωτοκόλλου, ούτε να υπόκεινται σε περισσότερους περιορισμούς από αυτούς που ισχύουν για τους υπηκόους τρίτων χωρών.

               β)

               Διενεργείται γενική επανεξέταση των παρόντων μεταβατικών μέτρων πριν από το τέλος του τρίτου έτους μετά την ημερομηνία προσχώρησης της Λεττονίας στην ΕΕ. Για τον σκοπό αυτό, η Επιτροπή υποβάλλει έκθεση στη Μεικτή Επιτροπή. Η Μεικτή Επιτροπή δύναται να αποφασίζει τη συντόμευση ή τον τερματισμό της μεταβατικής περιόδου που αναφέρεται στο σημείο α).

               γ)

               Εάν υπάρχουν επαρκείς ενδείξεις ότι, κατά τη λήξη της μεταβατικής περιόδου, θα υπάρξουν σοβαρές διαταραχές ή απειλή σοβαρών διαταραχών στην αγορά γεωργικής γης της Λεττονίας, η Μεικτή Επιτροπή, κατόπιν αιτήσεως της Λεττονίας, αποφασίζει για την παράταση της μεταβατικής περιόδου για χρονικό διάστημα που δεν μπορεί να υπερβαίνει τα τρία έτη.

         5.   Λιθουανία

               α)

               Η Λιθουανία μπορεί να διατηρήσει σε ισχύ επί επτά έτη από την ημερομηνία της προσχώρησής της στην ΕΕ τη νομοθεσία της η οποία ίσχυε κατά τον χρόνο υπογραφής του παρόντος Πρωτοκόλλου όσον αφορά την απόκτηση γεωργικών γαιών και δασών από Ελβετούς υπηκόους και από εταιρείες οι οποίες έχουν συσταθεί κατά το ελβετικό δίκαιο και οι οποίες δεν είναι εγκατεστημένες ή καταχωρισμένες στη Λιθουανία, ούτε διαθέτουν εκεί τοπικό υποκατάστημα ή γραφείο αντιπροσωπείας. Οι Ελβετοί υπήκοοι δεν δύνανται, σε καμία περίπτωση, να τυγχάνουν δυσμενέστερης μεταχείρισης όσον αφορά την απόκτηση γεωργικών γαιών και δασών από ό,τι ισχύει κατά την ημερομηνία υπογραφής του παρόντος Πρωτοκόλλου, ούτε να υπόκεινται σε περισσότερους περιορισμούς από αυτούς που ισχύουν για τους υπηκόους τρίτων χωρών. Βάσει της εν λόγω νομοθεσίας, οι Ελβετοί υπήκοοι και τα ελβετικά νομικά πρόσωπα, καθώς και οι οργανισμοί που συστήνονται στην Ελβετία και η οποίοι δεν έχουν μεν την ιδιότητα του νομικού προσώπου, έχουν όμως ικανότητα δικαίου κατά το ελβετικό δίκαιο, δεν δύνανται να αποκτήσουν αγρούς ή δάση πριν από την παρέλευση της επταετούς μεταβατικής περιόδου που ορίζεται στη Συνθήκη προσχώρησης της Δημοκρατίας της Λιθουανίας στην Ευρωπαϊκή Ένωση.

               β)

               Οι Ελβετοί υπήκοοι που ενδιαφέρονται να εγκατασταθούν ως αυτοαπασχολούμενοι αγρότες και να διαμείνουν στη Λιθουανία και οι οποίοι έχουν διαμείνει νομίμως και ασχοληθεί με τη γεωργία στη Λιθουανία επί τρία τουλάχιστον συναπτά έτη, δεν υπόκεινται στις διατάξεις του σημείου α) ούτε σε άλλες διαδικασίες εκτός από εκείνες στις οποίες υπόκεινται οι υπήκοοι της Λιθουανίας.

               γ)

               Διενεργείται γενική επανεξέταση των παρουσών μεταβατικών ρυθμίσεων κατά το τρίτο έτος μετά την ημερομηνία της προσχώρησης στην ΕΕ. Για τον σκοπό αυτό, η Επιτροπή υποβάλλει έκθεση στη Μεικτή Επιτροπή. Η Μεικτή Επιτροπή δύναται να αποφασίζει τη συντόμευση ή τον τερματισμό της μεταβατικής περιόδου που αναφέρεται στο σημείο α).

               δ)

               Εάν υπάρχουν επαρκείς ενδείξεις ότι, κατά τη λήξη της μεταβατικής περιόδου, θα υπάρξουν σοβαρές διαταραχές ή απειλή σοβαρών διαταραχών στην αγορά γεωργικής γης της Λιθουανίας, η Μεικτή Επιτροπή, κατόπιν αιτήσεως της Λιθουανίας, αποφασίζει για την παράταση της μεταβατικής περιόδου για χρονικό διάστημα που δεν μπορεί να υπερβαίνει τα τρία έτη.

         6.   Ουγγαρία

               α)

               Η Ουγγαρία δύναται να διατηρήσει σε ισχύ επί πέντε έτη από την ημερομηνία της προσχώρησής της στην ΕΕ τις νομοθετικές διατάξεις της που περιλαμβάνονται στον Νόμο LV του 1994 περί γεωργικών γαιών, όπως έχει τροποποιηθεί, όσον αφορά την απόκτηση δευτερεύουσας κατοικίας.

               β)

               Οι Ελβετοί υπήκοοι που έχουν διαμείνει νομίμως στην Ουγγαρία επί τέσσερα τουλάχιστον έτη χωρίς διακοπή δεν υπόκεινται στις διατάξεις του στοιχείου α) ούτε σε άλλους κανόνες και διαδικασίες εκτός από εκείνους στις οποίες υπόκεινται οι Ούγγροι υπήκοοι. Κατά τη διάρκεια της μεταβατικής περιόδου, η Ουγγαρία εφαρμόζει διαδικασίες χορήγησης άδειας για την απόκτηση δευτερεύουσας κατοικίας, επί τη βάσει αντικειμενικών, σταθερών, διαφανών και δημοσιοποιημένων κριτηρίων. Τα εν λόγω κριτήρια πρέπει να εφαρμόζονται κατά τρόπο που δεν συνεπάγεται διακρίσεις και να μην γίνεται διαχωρισμός μεταξύ Ελβετών υπηκόων που διαμένουν στην Ουγγαρία.

               γ)

               Η Ουγγαρία δύναται να διατηρήσει σε ισχύ επί επτά έτη από την ημερομηνία της προσχώρησής της στην ΕΕ τις απαγορεύσεις που περιλαμβάνονται στο Νόμο LV του 1994 περί γεωργικών γαιών, όπως έχει τροποποιηθεί, όσον αφορά την απόκτηση γεωργικής γης από φυσικά πρόσωπα που δεν είναι κάτοικοι ή δεν είναι Ούγγροι υπήκοοι και από νομικά πρόσωπα.

               δ)

               Οι Ελβετοί υπήκοοι, οι οποίοι ενδιαφέρονται να εγκατασταθούν ως αυτοαπασχολούμενοι αγρότες και οι οποίοι έχουν διαμείνει νομίμως και ασχοληθεί με τη γεωργία στην Ουγγαρία επί τρία τουλάχιστον έτη χωρίς διακοπή, δεν υπόκεινται στις διατάξεις του σημείου γ) ούτε σε άλλους κανόνες και διαδικασίες εκτός από εκείνες στις οποίες υπόκεινται οι υπήκοοι της Ουγγαρίας.

               ε)

               Διενεργείται γενική επανεξέταση των παρουσών μεταβατικών μέτρων κατά το τρίτο έτος μετά την ημερομηνία της προσχώρησής της στην ΕΕ. Για τον σκοπό αυτό, η Επιτροπή υποβάλλει έκθεση στη Μεικτή Επιτροπή. Η Μεικτή Επιτροπή δύναται να αποφασίζει τη συντόμευση ή τον τερματισμό της μεταβατικής περιόδου που αναφέρεται στο στοιχείο γ).

               στ)

               Εάν η Ουγγαρία εφαρμόσει κατά τη διάρκεια της μεταβατικής περιόδου διαδικασίες χορήγησης έγκρισης για την απόκτηση γεωργικής γης, οι διαδικασίες αυτές πρέπει να στηρίζονται σε αντικειμενικά, σταθερά, διαφανή και δημοσιοποιημένα κριτήρια. Τα εν λόγω κριτήρια πρέπει να εφαρμόζονται κατά τρόπο που δεν συνεπάγεται διακρίσεις.

               ζ)

               Εάν υπάρχουν επαρκείς ενδείξεις ότι, κατά τη λήξη της μεταβατικής περιόδου, πρόκειται να υπάρξουν σοβαρές διαταραχές ή απειλή σοβαρών διαταραχών στην αγορά γεωργικής γης της Ουγγαρίας, η Μεικτή Επιτροπή, κατόπιν αιτήσεως της Ουγγαρίας, αποφασίζει για την παράταση της μεταβατικής περιόδου για χρονικό διάστημα που δεν μπορεί να υπερβαίνει τα τρία έτη.

         7.   Μάλτα
   Η αγορά ακινήτων στις Νήσους της Μάλτας διέπεται από τον «Νόμο περί ακίνητης περιουσίας (κτήση από κατοίκους εξωτερικού)» (Cap. 246 της Νομοθεσίας της Μάλτας). Ο εν λόγω Νόμος προβλέπει τα εξής:

               α)

                           (1)

                           Οι Ελβετοί υπήκοοι μπορούν να αγοράζουν ακίνητη περιουσία στη Μάλτα προκειμένου να τη χρησιμοποιήσουν οι ίδιοι ως κατοικία (όχι κατ’ ανάγκη ως κύρια κατοικία), υπό την προϋπόθεση ότι δεν είναι ήδη ιδιοκτήτες άλλης κατοικίας στη Μάλτα. Για τις εν λόγω αγορές, οι ενδιαφερόμενοι δεν υποχρεούνται να έχουν δικαίωμα διαμονής στη Μάλτα, αν και προϋποτίθεται άδεια, η οποία χορηγείται πάντοτε (πλην ελάχιστων εξαιρέσεων, που καθορίζονται στη νομοθεσία) στον αιτούντα, εφόσον η αξία του περιουσιακού στοιχείου είναι μεγαλύτερη από ένα ποσό που καθορίζεται ετησίως βάσει τιμαριθμικής κλίμακας (σήμερα το ποσό αυτό είναι 30 000 Lm για τα διαμερίσματα και 50 000 Lm για τις μονοκατοικίες).

                           (2)

                           Οι Ελβετοί υπήκοοι δύνανται επίσης να ορίζουν την κύρια κατοικία τους στη Μάλτα, ανά πάσα στιγμή, σύμφωνα με την οικεία εθνική νομοθεσία. Η αναχώρηση από τη Μάλτα δεν συνεπάγεται υποχρέωση εκποίησης του ακινήτου που έχει αποκτηθεί εκεί ως κύρια κατοικία.

               β)

               Οι Ελβετοί υπήκοοι που αγοράζουν ακίνητα σε ειδικώς καθοριζόμενες περιοχές βάσει του προαναφερθέντος Νόμου (πρόκειται συνήθως για περιοχές που εντάσσονται σε προγράμματα αναβάθμισης αστικών περιοχών) δεν υποχρεούνται να λαμβάνουν άδεια για τις σχετικές αγορές, ούτε υπόκεινται σε περιορισμούς όσον αφορά τον αριθμό, τη χρήση ή την αξία των ακινήτων αυτής της κατηγορίας που δύνανται να αγοράσουν.

         8.   Πολωνία

               α)

               Η Πολωνία δύναται να διατηρήσει σε ισχύ επί πέντε έτη από την ημερομηνία της προσχώρησής της στην ΕΕ τις νομοθετικές της διατάξεις που ισχύουν κατά τον χρόνο υπογραφής του παρόντος Πρωτοκόλλου όσον αφορά την απόκτηση δευτερεύουσας κατοικίας. Βάσει της νομοθεσίας αυτής, οι Ελβετοί υπήκοοι πρέπει να εκπληρώνουν τις απαιτήσεις που καθορίζονται στο Νόμο της 24ης Μαρτίου 1920 περί απόκτησης ακίνητης περιουσίας από αλλοδαπούς (Dz.U. 1996, Nr 54, poz. 245 με τις σχετικές τροποποιήσεις), όπως έχει τροποποιηθεί.

               β)

               Οι Ελβετοί υπήκοοι οι οποίοι έχουν διαμείνει νομίμως στην Πολωνία επί τέσσερα έτη χωρίς διακοπή δεν υπόκεινται, όσον αφορά την αγορά δευτερεύουσας κατοικίας, στις διατάξεις του σημείου α) ούτε σε άλλες διαδικασίες εκτός από εκείνες στις οποίες υπόκεινται οι Πολωνοί υπήκοοι.

               γ)

               Η Πολωνία δύναται να διατηρήσει σε ισχύ επί δώδεκα έτη από την ημερομηνία της προσχώρησής της στην ΕΕ τη νομοθεσία της σχετικά με την απόκτηση γεωργικών γαιών και δασών. Σε καμία περίπτωση, δεν μπορεί να επιφυλάσσεται στους Ελβετούς υπηκόους ή στα νομικά πρόσωπα της Ελβετίας που έχουν συσταθεί σύμφωνα με την ελβετική νομοθεσία δυσμενέστερη μεταχείριση όσον αφορά την απόκτηση γεωργικών γαιών και δασών σε σύγκριση με τα ισχύοντα κατά την ημερομηνία υπογραφής του παρόντος Πρωτοκόλλου. Βάσει της νομοθεσίας αυτής, οι Ελβετοί υπήκοοι πρέπει να εκπληρώνουν τις απαιτήσεις που καθορίζονται στο Νόμο της 24ης Μαρτίου 1920 περί απόκτησης ακίνητης περιουσίας από αλλοδαπούς (Dz.U. 1996, Nr 54, poz. 245 με τις σχετικές τροποποιήσεις), όπως έχει τροποποιηθεί.

               δ)

               Οι Ελβετοί υπήκοοι που ενδιαφέρονται να εγκατασταθούν ως αυτοαπασχολούμενοι αγρότες και οι οποίοι διαμένουν νομίμως και έχουν μισθώσει γη, υπό την ιδιότητα φυσικού ή νομικού προσώπου, στην Πολωνία επί τρία τουλάχιστον έτη χωρίς διακοπή δεν υπόκεινται στις διατάξεις του σημείου γ) ούτε σε άλλες διαδικασίες εκτός από εκείνες στις οποίες υπόκεινται οι Πολωνοί υπήκοοι όσον αφορά την αγορά γεωργικής γης και δασών από την ημερομηνία προσχώρησης. Στις διοικητικές περιφέρειες Warmin' sko- Mazurskie, Pomorskie, Kujawsko-Pomorskie, Zachodniopomorskie, Lubuskie, Dolnos’lkie, Opolskie και Wielkopolskie, η περίοδος διαμονής και μίσθωσης που προβλέπεται στο σημείο γ) είναι επταετής. Η περίοδος μίσθωσης που προηγείται της αγοράς γης υπολογίζεται ατομικά για κάθε Ελβετό υπήκοο, ο οποίος έχει μισθώσει γη στην Πολωνία από την πιστοποιηθείσα ημερομηνία της αρχικής συμφωνίας μίσθωσης. Οι αυτοαπασχολούμενοι αγρότες που μισθώνουν γη όχι ως φυσικά αλλά ως νομικά πρόσωπα, μπορούν να μεταβιβάζουν τα δικαιώματα του νομικού προσώπου, βάσει της συμφωνίας μίσθωσης, στους εαυτούς τους ως φυσικά πρόσωπα. Για τον υπολογισμό της περιόδου μίσθωσης πριν από την κτήση δικαιώματος αγοράς, προσμετράται η περίοδος μίσθωσης, βάσει των σχετικών συμβάσεων, υπό την ιδιότητα νομικού προσώπου. Προκειμένου για συμφωνίες μίσθωσης από φυσικά πρόσωπα, είναι δυνατή η πιστοποίηση της σχετικής ημερομηνίας με αναδρομική ισχύ, πράγμα που σημαίνει ότι συνυπολογίζεται ολόκληρη η περίοδος μίσθωσης της πιστοποιηθείσας σύμβασης. Το δικαίωμα των αυτοαπασχολούμενων αγροτών να μετατρέπουν τις τρέχουσες συμβάσεις μίσθωσής τους σε συμβάσεις με την ιδιότητά τους ως φυσικά πρόσωπα ή σε γραπτές συμβάσεις με πιστοποιημένη ημερομηνία, δεν υπόκειται σε προθεσμία. Η διαδικασία μετατροπής των συμβάσεων μίσθωσης είναι διαφανής και δεν μπορεί, σε καμία περίπτωση, να αποτελέσει νέο εμπόδιο.

               ε)

               Διενεργείται γενική επανεξέταση των παρουσών μεταβατικών μέτρων κατά το τρίτο έτος μετά την ημερομηνία της προσχώρησής της στην ΕΕ. Για τον σκοπό αυτό, η Επιτροπή υποβάλλει έκθεση στη Μεικτή Επιτροπή. Η Μεικτή Επιτροπή δύναται να αποφασίζει τη συντόμευση ή τον τερματισμό της μεταβατικής περιόδου που αναφέρεται στο στοιχείο α).

               στ)

               Κατά τη διάρκεια της μεταβατικής περιόδου, η Πολωνία εφαρμόζει διαδικασία χορήγησης αδείας η οποία καθορίζεται με Νόμο και με την οποία εξασφαλίζεται ότι η χορήγηση άδειας για την απόκτηση ακίνητης περιουσίας στην Πολωνία στηρίζεται σε διαφανή, αντικειμενικά, σταθερά και δημοσιοποιημένα κριτήρια. Τα εν λόγω κριτήρια πρέπει να εφαρμόζονται κατά τρόπο που δεν συνεπάγεται διακρίσεις.

         9.   Σλοβενία

               α)

               Εάν, μέχρι το τέλος περιόδου μέγιστης διάρκειας επτά ετών μετά την ημερομηνία προσχώρησης της Σλοβενίας στην ΕΕ, ανακύψουν προβλήματα τα οποία είναι σοβαρά και ενδέχεται να διατηρηθούν στην αγορά ακινήτων ή τα οποία είναι δυνατόν να προκαλέσουν σοβαρή επιδείνωση των συνθηκών στην αγορά ακινήτων δεδομένης περιοχής, η Σλοβενία μπορεί να ζητήσει την άδεια να λάβει προστατευτικά μέτρα για να εξομαλύνει την κατάσταση στην αγορά ακινήτων.

               β)

               Κατόπιν αιτήσεως της Σλοβενίας, η Μεικτή Επιτροπή καθορίζει, με επείγουσα διαδικασία, τα μέτρα προστασίας που θεωρεί αναγκαία, προσδιορίζοντας τις προϋποθέσεις και τον τρόπο με τον οποίο πρέπει να εφαρμόζονται.

               γ)

               Σε περίπτωση που προκύψουν σοβαρά προβλήματα στην αγορά ακινήτων και κατόπιν ρητής αίτησης της Σλοβενίας, η Μεικτή Επιτροπή δρα, εντός πέντε εργάσιμων ημερών από την παραλαβή της αίτησης, η οποία πρέπει να συνοδεύεται από σχετικά δικαιολογητικά. Τα μέτρα που αποφασίζονται για τον σκοπό αυτό εφαρμόζονται πάραυτα και λαμβάνουν υπόψη τα συμφέροντα όλων των ενδιαφερομένων μερών.

               δ)

               Τα μέτρα που επιτρέπονται βάσει του σημείου β) μπορούν να συνεπάγονται αποκλίσεις από τους κανόνες της παρούσας συμφωνίας στον βαθμό και για τον χρόνο που είναι απολύτως απαραίτητο για την επίτευξη των στόχων που αναφέρονται στο στοιχείο α).

         10.   Σλοβακία

               α)

               Η Σλοβακία δύναται να διατηρήσει σε ισχύ επί επτά έτη από την ημερομηνία της προσχώρησής της στην ΕΕ τη νομοθεσία της σχετικά με την απόκτηση γεωργικών γαιών και δασών από κατοίκους εξωτερικού. Βάσει της εν λόγω νομοθεσίας, οι κάτοικοι εξωτερικού δύνανται να αποκτούν δικαιώματα κυριότητας επί ακινήτων που βρίσκονται στη Σλοβακική Δημοκρατία, με εξαίρεση τη γεωργική γη και τα δάση. Οι κάτοικοι εξωτερικού δεν δύνανται να αποκτούν δικαιώματα κυριότητας επί ακινήτων η απόκτηση των οποίων υπόκειται σε περιορισμούς βάσει ειδικών διατάξεων της «Νομοθεσίας περί συναλλάγματος» αριθ. 202/1995, όπως έχει τροποποιηθεί.

               β)

               Οι Ελβετοί υπήκοοι δεν δύνανται, σε καμία περίπτωση, να τυγχάνουν δυσμενέστερης μεταχείρισης όσον αφορά την απόκτηση γεωργικής γης και δασών από ό,τι ισχύει κατά την ημερομηνία υπογραφής του παρόντος Πρωτοκόλλου, ούτε να υπόκεινται σε περισσότερους περιορισμούς από αυτούς που ισχύουν για τους υπηκόους τρίτων χωρών.

               γ)

               Οι Ελβετοί υπήκοοι που ενδιαφέρονται να εγκατασταθούν ως αυτοαπασχολούμενοι αγρότες και οι οποίοι έχουν διαμείνει νομίμως και ασχοληθεί με τη γεωργία στη Σλοβακία επί τρία τουλάχιστον έτη χωρίς διακοπή, δεν υπόκεινται στις διατάξεις του σημείου β) ούτε σε άλλες διαδικασίες εκτός από εκείνες στις οποίες υπόκεινται οι υπήκοοι της Σλοβακίας.

               δ)

               Διενεργείται γενική επανεξέταση των παρουσών μεταβατικών μέτρων πριν από το τέλος του τρίτου έτους μετά την ημερομηνία προσχώρησης. Για τον σκοπό αυτό, η Επιτροπή υποβάλλει έκθεση στη Μεικτή Επιτροπή. Η Μεικτή Επιτροπή δύναται να αποφασίζει τη συντόμευση ή τον τερματισμό της μεταβατικής περιόδου που αναφέρεται στο στοιχείο α).

               ε)

               Εάν η Σλοβακία θεσπίσει διαδικασίες χορήγησης αδείας για την απόκτηση ακίνητης περιουσίας στη Σλοβακία από κατοίκους εξωτερικού κατά τη διάρκεια της μεταβατικής περιόδου, οι διαδικασίες αυτές πρέπει να στηρίζονται σε διαφανή, αντικειμενικά, σταθερά και δημοσιοποιημένα κριτήρια. Τα εν λόγω κριτήρια πρέπει να εφαρμόζονται κατά τρόπο που δεν συνεπάγεται διακρίσεις και να μην προβαίνουν σε διαχωρισμό μεταξύ υπηκόων της Σλοβακίας και Ελβετών υπηκόων.

               στ)

               Εάν υπάρχουν επαρκείς ενδείξεις ότι, κατά τη λήξη της μεταβατικής περιόδου, πρόκειται να υπάρξουν σοβαρές διαταραχές ή απειλή σοβαρών διαταραχών στην αγορά γεωργικής γης της Σλοβακίας, η Μεικτή Επιτροπή, κατόπιν αιτήσεως της Σλοβακίας, αποφασίζει για την παράταση της μεταβατικής περιόδου για χρονικό διάστημα που δεν μπορεί να υπερβαίνει τα τρία έτη.

         ΠΑΡΑΡΤΗΜΑ II
   Το Παράρτημα ΙΙ της συμφωνίας μεταξύ της Ευρωπαϊκής Κοινότητας και των κρατών μελών της, αφενός, και, της Ελβετικής Συνομοσπονδίας, αφετέρου, σχετικά με την ελεύθερη κυκλοφορία των προσώπων, τροποποιείται ως εξής:

               1.

               Στον τίτλο «ΤΜΗΜΑ A: ΑΝΑΦΕΡΟΜΕΝΕΣ ΠΡΑΞΕΙΣ», στο σημείο 1 «Κανονισμός (ΕΟΚ) αριθ. 1408/71», μετά τις λέξεις «301 R 1386: Κανονισμός (ΕΚ) αριθ. 1386/2001…», παρεμβάλλονται τα εξής:
               «12003 TN 02/02/A: Πράξη περί των όρων προσχωρήσεως της Τσεχικής Δημοκρατίας, της Δημοκρατίας της Εσθονίας, της Κυπριακής Δημοκρατίας, της Δημοκρατίας της Λετονίας, της Δημοκρατίας της Λιθουανίας, της Δημοκρατίας της Ουγγαρίας, της Δημοκρατίας της Μάλτας, της Δημοκρατίας της Πολωνίας, της Δημοκρατίας της Σλοβενίας και της Σλοβακικής Δημοκρατίας και των προσαρμογών των Συνθηκών επί των οποίων βασίζεται η Ευρωπαϊκή Ένωση, της 16ης Απριλίου 2003.»

               2.

               Κάτω από την επικεφαλίδα «Για της σκοπούς της παρούσας συμφωνίας, ο κανονισμός προσαρμόζεται ως εξής:», το σημείο 1 του τμήματος A του Παραρτήματος II της συμφωνίας, τροποποιείται ως εξής:

                           α)

                           Στο στοιχείο θ), σχετικά με το Παράρτημα III, τμήμα A, μετά την τελευταία φράση «Σουηδία — Ελβετία», προστίθενται τα εξής :

                                       «Τσεχική Δημοκρατία — Ελβετία
                                       Ουδέν.

                                       Εσθονία — Ελβετία
                                       Δεν υπάρχει σύμβαση.

                                       Κύπρος — Ελβετία
                                       Ουδέν.

                                       Λεττονία — Ελβετία
                                       Δεν υπάρχει σύμβαση.

                                       Λιθουανία — Ελβετία
                                       Δεν υπάρχει σύμβαση.

                                       Ουγγαρία — Ελβετία
                                       Ουδέν.

                                       Μάλτα — Ελβετία
                                       Δεν υπάρχει σύμβαση.

                                       Πολωνία — Ελβετία
                                       Δεν υπάρχει σύμβαση.

                                       Σλοβενία — Ελβετία
                                       Ουδέν.

                                       Σλοβακία — Ελβετία
                                       Ουδέν.»

                           β)

                           Στο στοιχείο ι), σχετικά με το Παράρτημα III, τμήμα Β, μετά την τελευταία φράση «Σουηδία — Ελβετία», προστίθενται τα ακόλουθα:

                                       «Τσεχική Δημοκρατία — Ελβετία
                                       Ουδέν.

                                       Εσθονία — Ελβετία
                                       Δεν υπάρχει σύμβαση.

                                       Κύπρος — Ελβετία
                                       Ουδέν.

                                       Λεττονία — Ελβετία
                                       Δεν υπάρχει σύμβαση.

                                       Λιθουανία — Ελβετία
                                       Δεν υπάρχει σύμβαση.

                                       Ουγγαρία — Ελβετία
                                       Ουδέν.

                                       Μάλτα — Ελβετία
                                       Δεν υπάρχει σύμβαση.

                                       Πολωνία — Ελβετία
                                       Δεν υπάρχει σύμβαση.

                                       Σλοβενία — Ελβετία
                                       Ουδέν.

                                       Σλοβακία — Ελβετία
                                       Ουδέν.»

                           γ)

                           Το στοιχείο ιε), σχετικά με το Παράρτημα VI, τροποποιείται ως εξής:

                                       (αα)

                                       Στο σημείο 3 (α) (iv), μετά τη λέξη «Ισπανία», παρεμβάλλεται η λέξη «Ουγγαρία».

                                       (ββ)

                                       Στο σημείο 4, μετά τη λέξη «Γερμανία», παρεμβάλλεται η λέξη «Ουγγαρία».

               3)

               Στον τίτλο «ΤΜΗΜΑ A: ΑΝΑΦΕΡΟΜΕΝΕΣ ΠΡΑΞΕΙΣ», στο σημείο 2 «Κανονισμός (ΕΟΚ) αριθ. 574/72», μετά τις λέξεις «302 R 410: Κανονισμός (ΕΚ) αριθ. 410/2002 της Επιτροπής…», παρεμβάλλονται τα εξής:
               «12003 TN 02/02/A: Πράξη περί των όρων προσχωρήσεως της Τσεχικής Δημοκρατίας, της Δημοκρατίας της Εσθονίας, της Κυπριακής Δημοκρατίας, της Δημοκρατίας της Λεττονίας, της Δημοκρατίας της Λιθουανίας, της Δημοκρατίας της Ουγγαρίας, της Δημοκρατίας της Μάλτας, της Δημοκρατίας της Πολωνίας, της Δημοκρατίας της Σλοβενίας και της Σλοβακικής Δημοκρατίας και των προσαρμογών των Συνθηκών επί των οποίων βασίζεται η Ευρωπαϊκή Ένωση, της 16ης Απριλίου 2003.»

               4.

               Στον τίτλο «ΜΕΡΟΣ B: ΠΡΑΞΕΙΣ ΤΙΣ ΟΠΟΙΕΣ ΠΡΕΠΕΙ ΝΑ ΛΑΜΒΑΝΟΥΝ ΔΕΟΝΤΩΣ ΥΠΟΨΗ ΤΑ ΣΥΜΒΑΛΛΟΜΕΝΑ ΜΕΡΗ», στα σημεία «4.18. 383 D 0117: Απόφαση υπ’ αριθ. 117…», «4.19. 83 D 1112(02): Απόφαση υπ’ αριθ. 118…», «4.27. 388 D 64: Απόφαση υπ’ αριθ. 136…» και «4.37. 393 D 825: Απόφαση υπ’ αριθ. 150…», αντιστοίχως, μετά τις λέξεις «1 94 N: Πράξη περί των όρων…», παρεμβάλλονται τα εξής:
               «12003 TN 02/02/A: Πράξη περί των όρων προσχωρήσεως της Τσεχικής Δημοκρατίας, της Δημοκρατίας της Εσθονίας, της Κυπριακής Δημοκρατίας, της Δημοκρατίας της Λεττονίας, της Δημοκρατίας της Λιθουανίας, της Δημοκρατίας της Ουγγαρίας, της Δημοκρατίας της Μάλτας, της Δημοκρατίας της Πολωνίας, της Δημοκρατίας της Σλοβενίας και της Σλοβακικής Δημοκρατίας και των προσαρμογών των Συνθηκών επί των οποίων βασίζεται η Ευρωπαϊκή Ένωση, της 16ης Απριλίου 2003.»

               5.

               Για τους εργαζόμενους οι οποίοι είναι υπήκοοι της Τσεχικής Δημοκρατίας, της Δημοκρατίας της Εσθονίας, της Δημοκρατίας της Λεττονίας, της Δημοκρατίας της Λιθουανίας, της Δημοκρατίας της Ουγγαρίας, της Δημοκρατίας της Πολωνίας, της Δημοκρατίας της Σλοβενίας και της Σλοβακικής Δημοκρατίας, οι ρυθμίσεις που περιλαμβάνονται στην παράγραφο 1 του τμήματος «Ασφάλιση ανεργίας» του Πρωτοκόλλου στο Παράρτημα II, εφαρμόζονται μέχρι τις 30 Απριλίου 2011.

         ΠΑΡΑΡΤΗΜΑ III
   Το τμήμα Α του Παραρτήματος ΙΙΙ της συμφωνίας μεταξύ της Ευρωπαϊκής Κοινότητας και των κρατών μελών της, αφενός, και της Ελβετικής Συνομοσπονδίας, αφετέρου, σχετικά με την ελεύθερη κυκλοφορία των προσώπων, τροποποιείται ως εξής:
   Πράξεις, όπως έχουν τροποποιηθεί με την Πράξη Προσχώρησης της Τσεχικής Δημοκρατίας, της Δημοκρατίας της Εσθονίας, της Κυπριακής Δημοκρατίας, της Δημοκρατίας της Λεττονίας, της Δημοκρατίας της Λιθουανίας, της Δημοκρατίας της Ουγγαρίας, της Δημοκρατίας της Μάλτας, της Δημοκρατίας της Πολωνίας, της Δημοκρατίας της Σλοβενίας και της Σλοβακικής Δημοκρατίας (ΕΕ L 236, 23.9.2003):
   A.   ΓΕΝΙΚΟ ΣΥΣΤΗΜΑ

               1.

               392 L 0051: Οδηγία 92/51/ΕΟΚ του Συμβουλίου, της 18ης Ιουνίου 1992, σχετικά με ένα δεύτερο γενικό σύστημα αναγνώρισης της επαγγελματικής εκπαίδευσης, το οποίο συμπληρώνει την οδηγία 89/48/ΕΟΚ (ΕΕ L 209, της 24.7.1992, σελ. 25).

         B.   ΝΟΜΙΚΑ ΕΠΑΓΓΕΛΜΑΤΑ

               2.

               377 L 0249: Οδηγία 77/249/ΕΟΚ του Συμβουλίου, της 22ας Μαρτίου 1977, περί διευκολύνσεως της πραγματικής ασκήσεως της ελεύθερης παροχής υπηρεσιών από δικηγόρους (ΕΕ L 78, 26.3.1977, σελ. 17).

               3.

               398 L 0005: Οδηγία 98/5/ΕΚ του Ευρωπαϊκού Κοινοβουλίου και του Συμβουλίου, της 16ης Φεβρουαρίου 1998, για τη διευκόλυνση της μόνιμης άσκησης του δικηγορικού επαγγέλματος σε κράτος μέλος διάφορο εκείνου στο οποίο αποκτήθηκε ο επαγγελματικός τίτλος (ΕΕ L 77, 14.3.1998, σελ. 36).

         Γ.   ΙΑΤΡΙΚΑ ΕΠΑΓΓΕΛΜΑΤΑ
   Ιατροί

               4.

               393 L 0016: Οδηγία 93/16/ΕΟΚ του Συμβουλίου, της 5ης Απριλίου 1993, για τη διευκόλυνση της ελεύθερης κυκλοφορίας των ιατρών και της αμοιβαίας αναγνώρισης των διπλωμάτων, πιστοποιητικών και άλλων τίτλων τους (ΕΕ L 165, 7.7.1993, σελ. 1).

         Νοσοκόμοι

               5.

               377 L 0452: Οδηγία 77/452/ΕΟΚ του Συμβουλίου, της 27ης Ιουνίου 1977, περί αμοιβαίας αναγνωρίσεως των διπλωμάτων πιστοποιητικών και άλλων τίτλων νοσοκόμου υπευθύνου για γενική περίθαλψη και περί των μέτρων προς διευκόλυνση της πραγματικής ασκήσεως του δικαιώματος εγκαταστάσεως και του δικαιώματος της ελεύθερης παροχής υπηρεσιών (ΕΕ L 176, 15.7.1977, σελ. 1).

         Οδοντίατροι

               6.

               378 L 0686: Οδηγία 78/686/ΕΟΚ του Συμβουλίου, της 25ης Ιουλίου 1978, περί της αμοιβαίας αναγνωρίσεως των διπλωμάτων, πιστοποιητικών και άλλων τίτλων του οδοντιάτρου και περί των μέτρων προς διευκόλυνση της πραγματικής ασκήσεως του δικαιώματος εγκαταστάσεως και του δικαιώματος της ελεύθερης παροχής υπηρεσιών (ΕΕ L 233, 24.8.1978, σελ. 1).

               7.

               378 L 0687: Οδηγία 78/687/ΕΟΚ του Συμβουλίου, της 25ης Ιουλίου 1978, περί του συντονισμού των νομοθετικών, κανονιστικών και διοικητικών διατάξεων που αφορούν τις δραστηριότητες του οδοντιάτρου (ΕΕ L 233, 24.8.1978, σελ. 10).

         Κτηνίατροι

               8.

               378 L 1026: Οδηγία 78/1026/ΕΟΚ του Συμβουλίου, της 18ης Δεκεμβρίου 1978, περί αμοιβαίας αναγνωρίσεως των διπλωμάτων, πιστοποιητικών και άλλων τίτλων κτηνιάτρου και περί των μέτρων προς διευκόλυνση της πραγματικής ασκήσεως του δικαιώματος εγκαταστάσεως και του δικαιώματος της ελεύθερης παροχής υπηρεσιών (ΕΕ L 362, 23.12.1978, σελ. 1).

         Μαίες

               9.

               380 L 0154: Οδηγία 80/154/ΕΟΚ του Συμβουλίου, της 21ης Ιανουαρίου 1980, περί αμοιβαίας αναγνωρίσεως των διπλωμάτων, πιστοποιητικών και άλλων τίτλων μαίας και περί των μέτρων προς διευκόλυνση της πραγματικής ασκήσεως του δικαιώματος εγκαταστάσεως και του δικαιώματος της ελεύθερης παροχής υπηρεσιών (ΕΕ L 33, 11.2.1980, σελ. 1).

         Φαρμακευτικός τομέας

               10.

               385 L 0433: Οδηγία 85/433/ΕΟΚ του Συμβουλίου, της 16ης Σεπτεμβρίου 1985, για την αμοιβαία αναγνώριση των διπλωμάτων, πιστοποιητικών και άλλων τίτλων φαρμακευτικής και για τη λήψη μέτρων προς διευκόλυνση της πραγματικής άσκησης του δικαιώματος εγκατάστασης για ορισμένες δραστηριότητες του φαρμακευτικού τομέα (ΕΕ L 253, 24.9.1985, σελ. 37).

         Δ.   ΑΡΧΙΤΕΚΤΟΝΙΚΗ

               11.

               385 L 0384: Οδηγία 85/384/ΕΟΚ του Συμβουλίου, της 10ης Ιουνίου 1985, για την αμοιβαία αναγνώριση των πτυχίων, πιστοποιητικών και άλλων τίτλων στον τομέα της αρχιτεκτονικής και τη θέσπιση μέτρων για τη διευκόλυνση της πραγματικής άσκησης του δικαιώματος εγκατάστασης και ελεύθερης παροχής υπηρεσιών (ΕΕ L 223, 21.8.1985, σελ. 15).

         E.   ΕΜΠΟΡΙΟ ΚΑΙ ΔΙΑΝΟΜΗ ΤΟΞΙΚΩΝ ΠΡΟΪΟΝΤΩΝ

               12.

               374 L 0557: Οδηγία 74/557/ΕΟΚ του Συμβουλίου, της 4ης Ιουνίου 1974, περί πραγματοποιήσεως του δικαιώματος εγκαταστάσεως και της ελεύθερης παροχής υπηρεσιών για τις μη μισθωτές δραστηριότητες και τις διαμεσολαβητικές δραστηριότητες σχετικά με το εμπόριο και τη διανομή τοξικών προϊόντων (ΕΕ L 307, 18.11.1974, σελ. 5).

         Δήλωση της Ελβετίας σχετικά με την αναγνώριση διπλωμάτων μαιευτικής και γενικής περίθαλψης
   Η Ελβετία επιφυλάσσεται του δικαιώματος να αναγνωρίζει τα προσόντα των κατόχων διπλωμάτων μαιευτικής και γενικής περίθαλψης που εμπίπτουν στα άρθρα 4β) και 4γ) της οδηγίας 77/452/ΕΟΚ και στα άρθρα 5α) και 5β) της οδηγίας 80/154/ΕΟΚ περί κεκτημένων δικαιωμάτων, μόνον αφού εξετάσει ότι συνάδουν με τις οδηγίες 77/453/ΕΟΚ και 80/155/ΕΟΚ. Για τον σκοπό αυτό, η Ελβετία μπορεί να απαιτήσει τη διενέργεια δοκιμασίας ικανότητας ή χρονική περίοδο προσαρμογής.
   Δήλωση της Ελβετίας σχετικά με τα αυτοτελή μέτρα που ισχύουν από την ημερομηνία υπογραφής
   Η Ελβετία παρέχει προσωρινή πρόσβαση στην αγορά εργασίας της για τους πολίτες των νέων κρατών μελών, με βάση την εθνική της νομοθεσία, πριν από την έναρξη ισχύος των μεταβατικών ρυθμίσεων που περιλαμβάνει το Πρωτόκολλο. Για τον σκοπό αυτό, η Ελβετία ανοίγει ειδικές ποσοστώσεις για τους πολίτες των νέων κρατών μελών, για άδειες εργασίας τόσο μικρής όσο και μεγάλης διάρκειας, κατά τα οριζόμενα στο άρθρο 10, παράγραφος 1 της συμφωνίας, από την ημερομηνία υπογραφής του Πρωτοκόλλου. Οι ποσοστώσεις αυτές θα είναι 700 άδειες μεγάλης διάρκειας και 2 500 άδειες μικρής διάρκειας, σε ετήσια βάση. Επιπλέον, θα γίνονται δεκτοί 5 000 εργαζόμενοι μικρής διάρκειας σε ετήσια βάση για παραμονή μικρότερη των 4 μηνών.
   Δήλωση της Πολωνίας όσον αφορά την αναγνώριση των διπλωμάτων νοσοκόμων οι οποίοι είναι υπεύθυνοι για γενική περίθαλψη και μαιών
   Η Πολωνία λαμβάνει υπό σημείωση τη δήλωση της Ελβετίας σχετικά με την αναγνώριση των διπλωμάτων νοσοκόμου γενικής περίθαλψης και μαιευτική αλλά αναμένει μετά βεβαιότητος ότι η Ελβετία θα προσχωρήσει πλήρως στο άρθρο 4β της οδηγίας 77/452/ΕΟΚ και στο άρθρο 5β της οδηγίας 80/154/ΕΟΚ όπως έχει συμφωνηθεί από την ημέρα κατά την οποία το Πρωτόκολλο της συμφωνίας μεταξύ της Ευρωπαϊκής Κοινότητας και των κρατών μελών της, αφενός, και της Ελβετικής Ομοσπονδίας, αφετέρου, για την ελεύθερη κυκλοφορία των προσώπων, κατόπιν της διεύρυνσης της Ευρωπαϊκής Ένωσης, παράγει αποτελέσματα.


title: 71/66/ΕΟΚ: Απόφαση του Συμβουλίου της 1ης Φεβρουαρίου 1971 περί αναμορφώσεως του Ευρωπαϊκού Κοινωνικού Ταμείου

text:
                                     Επίσημη ' Εφημερίδα των Ευρωπαϊκών Κοινοτήτων                                   69
371D0066
4.2.71                              Επίσημη Εφημερίδα των Εύρωπαϊκών Κοινοτήτων                         'Αριθ . N 28/ 15
                                            ΑΠΟΦΑΣΗ ΤΟΥ ΣΥΜΒΟΥΛΙΟΥ
                                                της 1ης Φεβρουαρίου 1971
                                 περί άναμορφώσεως τοϋ Εύρωπαϊκοΰ Κοινωνικού Ταμείου
                                                       (71 /66/ΕΟΚ)
ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,                          ότι τό Ταμείο πρέπει επίσης νά συμβάλει στήν προ
                                                                 ώθηση των πρωτοβουλιών πού λαμβάνονται ώστε νά
"Εχοντας ύπόψη :                                                 εξασφαλισθεί σέ όλους τούς εργαζομένους, απασχό
                                                                 ληση πού νά άνταποκρίνεται όσο τό δυνατόν καλύτερα
τήν συνθήκη περί ιδρύσεως της Εύρωπαϊκής Οικονο                 στίς ίκανότητές τους, καθώς καί ή συνέχεια τής άπα
μικής Κοινότητος καί ιδίως τό άρθρο 126,                         σχολήσεως καί τοΰ εισοδήματος·
τήν γνώμη της ' Επιτροπής ( Χ),                                  ότι κατά συνέπεια, είναι ανάγκη νά εξασφαλισθεί ή
                                                                 δυνατότης παρεμβάσεως του Ταμείου γιά τήν αντιμε
τήν γνώμη της Συνελεύσεως (2),                                   τώπιση καταστάσεων πού προκύπτουν άπό κοινοτικές
                                                                 άποφάσεις ή πού άπαιτοϋν κοινοτική δράση καθώς καί
τήν γνώμη της Οικονομικής καί Κοινωνικής Επιτρο                 καταστάσεων πού προκύπτουν εμμεσα άπό τήν λει
πής (3),                                                         τουργία τής Κοινής άγοράς ή πού παρεμποδίζουν τήν
                                                                 άρμονική άνάπτυξη τής Κοινότητος·
  Εκτιμώντας :                                                   δτι με τήν 'Απόφαση τής 21ης ' Απριλίου 1970 έθεσπί
                                                                 σθησαν οί διατάξεις περί αντικαταστάσεως τών χρημα
δτι τό άρθρο 123 τής συνθήκης αναθέτει στό Ευρω                 τικών συνεισφορών τών Κρατών μελών άπό ιδίους πό
παϊκό Κοινωνικό Ταμείο , αποκαλούμενο κατωτέρω                   ρους τών Κοινοτήτων (4) ,
«Ταμείο», τήν άποστολή νά προωθεί έντός τής Κοινό
τητος τίς δυνατότητες απασχολήσεως καί τήν γεωγρα
φική καί επαγγελματική κινητικότητα τών εργαζομέ                ΑΠΟΦΑΣΙΖΕΙ :
νων καί δτι οί ισχύουσες σήμερα διατάξεις είναι πλέον
ανεπαρκείς γιά νά έπιτρέψουν στό Ταμείο νά έκπλη
                                                                          I. ΚΑΤΑΡΓΗΣΗ ΤΩΝ ΣΥΝΔΡΟΜΩΝ
 ρώσει άποτελεσματικά τήν άποστολή αύτή·
                                                                         ΠΟΥ ΠΡΟΒΛΕΠΟΝΤΑΙ ΣΤΟ ΑΡΘΡΟ 125
                                                                                ΤΗΣ ΣΥΝΘΗΚΗΣ
δτι κατά τήν έπιδίωξη τής άποστολής αύτής πρέπει νά
ληφθούν ύπ' όψη οί άπαιτήσεις τής κοινωνικής προ                                        "Αρθρο 1
όδου εν όψει τής εξελίξεως τής τεχνικής·
ότι υπάρχει άλληλεξάρτηση μεταξύ τής οικονομικής                 Σύμφωνα μέ τούς όρους πού καθορίζονται στό άρθρο
καί κοινωνικής πολιτικής·                                        10, οί συνδρομές πού προβλέπονταν στό άρθρο 125 τής
                                                                 συνθήκης δέν χορηγούνται πλέον .
δτι είναι σκόπιμο νά συνεχισθούν οί προσπάθειες γιά
τήν άπορρόφηση τής διαρθρωτικής άνεργίας καί ύπο
 απασχολήσεως πού ύπάρχουν άκόμη σέ πολλές, περι                          II. ΠΡΟΣΔΙΟΡΙΣΜΟΣ ΤΩΝ ΝΕΩΝ
οχές τής Κοινότητος·                                                         ΚΑΘΗΚΟΝΤΩΝ ΤΟΥ ΤΑΜΕΙΟΥ
 δτι είναι άνάγκη νά ενταθεί, πρός τόν σκοπό αύτόν, ή
προληπτική δράση κατά τής άνεργίας καί τής ύποαπα                                       "Αρθρο 2
 σχολήσεως·
                                                                 Τά νέα καθήκοντα τοΰ Ταμείου , τά όποια είναι σύμ
                                                                 φωνα μέ τούς στόχους πού καθορίζονται στό άρθρο 123
                                                                 τής συνθήκης , προκύπτουν άπό τίς διατάξεις τών άρ
                                                                 θρων 3 , 4 καί 5 τής παρούσης άποφάσεως .
 (*) ΕΕ αριθ. A. 131 τής 13.10.1969, σ. 4.
 (2) EE άριθ. A. 2 τής 8.1.1970, σ. 7.
 (3) EE άριθ. A. 26 τής 4.3.1970, σ. 6.                          O ΕΕ άριθ . N 94 τής 28.4.1970, σ. 19.
 ---pagebreak---  70                              Επίσημη Εφημερίδα τών Ευρωπαϊκών Κοινοτήτων
           A. Προσωπικό Πεδίο Εφαρμογής                  γ) καθορίζει, έφ' δσον παραστεί άνάγκη , τίς κατηγο
                                                              ρίες προσώπων πού πρόκειται νά άσκήσουν μή μι
                                                              σθωτή δραστηριότητα καί πού δύνανται νά τύχουν
                        "Αρθρο 3                              τής συνδρομής του Ταμείου .
1 . Οί συνδρομές του Ταμείου δύνανται νά παρέχονται
ύπέρ προσώπων τά όποια άνήκουν στόν ενεργό πληθυ                                "Αρθρο 5
σμό καί τά όποια πρόκειται νά ασκήσουν μισθωτή
δραστηριότητα, άφοΟ προηγουμένως εχει ληφθεί πρός        1 . Τό Ταμείο δύναται νά παρεμβαίνει έπίσης όταν ή
δφελός τους μέτρο τής αρμοδιότητος του Ταμείου .         απασχόληση σέ ορισμένες περιοχές, σέ ορισμένους
                                                         οικονομικούς κλάδους ή σέ ορισμένες ομάδες έπιχει
2 . Σέ ειδικές περιπτώσεις , καθοριζόμενες άπό τό Συμ   ρήσεων παρουσιάζει προβλήματα τά όποια δέν είναι
βούλιο , ή συνδρομή τοϋ Ταμείου δύναται νά παρέχεται     άποτέλεσμα ενός ειδικού μέτρου πού ελαβε τό Συμβού
έπίσης ύπέρ προσώπων τά όποια πρόκειται νά ασκή         λιο στό πλαίσιο μιας κοινοτικής πολιτικής , άλλά
σουν μή μισθωτή δραστηριότητα .                          άπορρέουν έμμεσα άπό τήν λειτουργία τής κοινής αγο
                                                         ράς , ή εμποδίζουν τήν αρμονική άνάπτυξη τής Κοινό
                                                         τητος .
                 B. Τομείς παρεμβάσεως                   Στήν περίπτωση αύτήν οί συνδρομές χορηγούνται γιά
                                                         τήν έξάλειψη τής μακρόχρονης άνεργίας καί ύποαπα
                        "Αρθρο 4                         σχολήσεως διαρθρωτικού χαρακτήρος, γιά τήν κατάρ
                                                         τιση έργατικοϋ δυναμικού ύψηλής ειδικεύσεως , καθώς
1 . Τό Ταμείο δύναται νά παρεμβαίνει δταν ή άπασχό      έξάλλου καί γιά ένέργειες πού άπο βλέπουν νά έντάξουν
ληση :                                                   ή έπανεντάξουν στήν οικονομική δραστηριότητα τούς
                                                         άναπήρους, τούς ηλικιωμένους, τίς γυναίκες καί τούς
- θίγεται ή κινδυνεύει νά θιγεί, ει'τε άπό ιδιαίτερα μέ νέους έργαζομένους .
   τρα θεσπιζόμενα άπό τό Συμβούλιο στό πλαίσιο τών
   κοινοτικών πολιτικών , είτε άπό ένέργειες πού έχουν
    συμφωνηθεί άπό κοινού γιά τήν προώθηση τών στό      2. Οί αναγκαίες κανονιστικές διατάξεις γιά τήν έκτέ
   χων τής Κοινότητος, ή                                 λεση τής παρούσης άποφάσεως, πού θεσπίζονται σύμ
                                                         φωνα μέ τίς διατάξεις τοϋ όρθρου 127 τής συνθήκης :
- καθιστά άναγκαία τήν άνάληψη ειδικής δράσεως γιά
   μία καλύτερη έξισορρόπηση τής προσφοράς καί ζη       - καθορίζουν τίς προβλεπόμενες στήν παράγραφο 1
   τήσεως εργατικού δυναμικοΰ έντός τής Κοινότητος .         συνδρομές , οί όποιες παρέχονται άμέσως γιά τήν
                                                             άντιμετώπιση ύφισταμένων καταστάσεων ή άναγκών
Ή παρέμβαση τοϋ Ταμείου βασίζεται σέ ειδική άπό             πού άπαιτοϋν άμεση παρέμβαση παρατεταμένης δι
φαση, ή όποία λαμβάνεται άπό τό Συμβούλιο μέ ειδική          αρκείας,
πλειοψηφία προτάσει τής ' Επιτροπής, ή όποία ένεργει     - προσδιορίζουν τά ακριβή κριτήρια στά όποια πρέπει
είτε μέ δική της πρωτοβουλία εϊτε αιτήσει τοϋ Συμβου        νά άνταποκρίνονται οί ένέργειες πού δημιουργούν
λίου εϊτε αίτήσει ενός ή περισσοτέρων Κρατών μελών.          δικαίωμα στίς συνδρομές του Ταμείου .
2 . Τό Συμβούλιο στηρίζει τίς ειδικές άποφάσεις πού      Οί κατ' αύτόν τόν τρόπο καθοριζόμενες συνδρομές πα
προβλέπονται στήν παράγραφο 1 , ιδίως στό γεγονός        ρέχονται χωρίς άλλη παρέμβαση τοϋ Συμβουλίου, υπό
δτι ή διαπιστουμένη ή προβλεπομένη άνισότης στόν         μόνη τήν έπιφύλαξη τής εγκρίσεως πού προβλέπεται
τομέα τής άπασχολήσεως :                                 στό άρθρο 7 .
- είναι τέτοιας εκτάσεως ώστε δικαιολογεί κοινοτική
    επέμβαση ,
- είναι τέτοιας φύσεως ώστε αναγκάζει , ή είναι δυνα    Γ . Υποβολή άπό τά Κράτη μέλη τδν σχεδίων ή τών
   τόν νά άναγκάσει, σημαντικό άριθμό έργαζομένων,         αιτήσεων παρεμβάσεως καί έγκριση τής Επιτροπής
    εϊτε νά άλλάξουν άπασχόληση εϊτε νά άποκτήσουν
   νέα ειδίκευση εϊτε νά άλλάξουν κατοικία έντός τής
    Κοινότητος .
                                                                                "Αρθρο 6
Στίς έν λόγω άποφάσεις , τό Συμβούλιο :                  Τό ή τά ένδιαφερόμενα Κράτη μέλη υποβάλλουν στήν
α) καθορίζει τούς τομείς στούς όποιους δύναται νά        ' Επιτροπή τά σχέδια πρός άντιμετώπιση τών άναφερο
     επέμβει τό Ταμείο-                                  μένων στό άρθρο 4 καταστάσεων καθώς καί τίς προκα
                                                         ταρκτικές αιτήσεις παρεμβάσεως πρός άντιμετώπιση
β) προσδιορίζει , μεταξύ τών τύπων ενισχύσεων πού        τών άναφερομένων στό άρθρο 5 καταστάσεων κάθε
     καθορίζονται άπό τίς διατάξεις τίς θεσπιζόμενες     σχέδιο ή αίτηση πρέπει νά άναφέρεται σ' ενα σύνολο
     κατά τό άρθρο 127, εκείνους οί όποιοι δύνανται νά   μέτρων, τών όποιων προσδιορίζει ταυτόχρονα τόν τρό
     τύχουν τής συνδρομής τοϋ Ταμείου·                   πο έφαρμογής, τήν έκταση καί τήν διάρκειά τους.
 ---pagebreak---                                 Επίσημη Εφημερίδα τών Ευρωπαϊκών Κοινοτήτων                                71
                        Αρθρο 7                         σεις πού αναφέρονται στό άρθρο 5 δέν δύνανται να
                                                        είναι κατ' ετος κατώτερες άπό τά 50% του συνόλου τών
Ή Έπιτροπή ύποβάλλει τά σχέδια καί τίς αίτήσεις         διαθεσίμων πιστώσεων. Ή κατανομή αυτή τών πιστώ
παρεμβάσεως πού άναφέρονται στό άρθρο 6, πρός έ        σεων έπανεξετάζεται άπό τό Συμβούλιο έντός τής προ
ξέταση άπό τήν προβλεπόμενη στό άρθρο 124 τής συν      θεσμίας πού ορίζεται στό άρθρο 11· εννοείται δτι τό
θήκης έπιτροπή τού Εύρωπαϊκού Κοινωνικού Ταμείου        μεγαλύτερο μέρος τών διαθεσίμων πιστώσεων πρέπει
καί τίς εγκρίνει, έντός τών όρίων τών διαθεσίμων πι    μακροπροθέσμως νά προορίζεται γιά τίς παρεμβάσεις
στώσεων, εφ' όσον πληρούν τίς προϋποθέσεις πού ορί     του άρθρου 4.
ζονται στόν κανονισμό , τόν έκδοθέντα κατ' έφαρμογή
τών διατάξεων τοΰ άρθρου 127 τής συνθήκης, καί στίς
αποφάσεις πού έλήφθησαν άπό τό Συμβούλιο βάσει του
κανονισμού αυτού .                                           III. ΜΕΤΑΒΑΤΙΚΕΣ ΚΑΙ ΤΕΛΙΚΕΣ ΔΙΑΤΑΞΕΙΣ
                                                                              "Αρθρο 10
              A. Ποσοστό παρεμβάσεως
                                                        1 . Οί διατάξεις τής παρούσης άποφάσεως έφαρμόζον
                                                        ται άπό τήν ημερομηνία ένάρξεως τής ισχύος τών
                       "Αρθρο 8                         άναγκαίων πρός έκτέλεση τής παρούσης άποφάσεως
                                                        κανονιστικών διατάξεων πού θεσπίζονται σύμφωνα μέ
1 . Ή συνδρομή τοΰ Ταμείου παρέχεται κατά ποσοστό       τίς διατάξεις τοΰ άρθρου 127 τής συνθήκης .
50% τών έγκριθεισών δαπανών ύπέρ ένεργειών πού
πραγματοποιούνται άπό τήν δημόσια άρχή , άπό οργα      2. Ή συνδρομή τοΰ Ταμείου πού προβλέπεται στό
νισμούς δημοσίου δικαίου ή άπό κοινωνικούς οργανι      άρθρο 125 τής συνθήκης διατηρείται ύπέρ ένεργειών
σμούς μέ Ισομερή έκπροσώπηση , έπιφορτισμένους μέ       πού περατώνονται τό άργότερο κατά τήν ήμερομηνία
καθήκοντα δημοσίου συμφέροντος .                        τήν καθοριζομένη άπό τίς κανονιστικές διατάξεις πού
                                                        άναφέρονται στήν παράγραφο 1 .
2. Ή συνδρομή τοϋ Ταμείου παρέχεται ύπέρ ένερ
γειών πού πραγματοποιούνται άπό όργανισμούς ή άλ       Οί προθεσμίες έντός τών όποιων τά Κράτη μέλη οφεί
λους φορείς ιδιωτικού δικαίου ύπό τόν όρο δτι οί δη    λουν νά ύποβάλουν τίς αιτήσεις άποδόσεως τών δαπα
μόσιες άρχές τοΰ ή τών ενδιαφερομένων Κρατών μελών      νών τών σχετικών μέ τίς ένέργειες αύτές, καθορίζονται
εγγυώνται τήν αϊσια περαίωση τών ένεργειών. Στήν        άπό τίς προαναφερθείσες κανονιστικές διατάξεις .
περίπτωση αύτήν τό ποσό συμμετοχής τοΰ Ταμείου
είναι ϊσο μέ τό ύψος τών δαπανών πού έχουν άναλάβει                           "Αρθρο 11
οί δημόσιες άρχές .
                                                        Τό Συμβούλιο έπανεξετάζει τήν παρούσα άπόφαση τό
                                                        άργότερο πέντε ετη μετά τήν ήμερομηνία ένάρξεως τής
            E. Διαδικασία προϋπολογισμού                ισχύος πού άναφέρεται στό άρθρο 10 παράγραφος 1 .
                       "Αρθρο 9                         Έφ' όσον παραστεί άνάγκη , ή παρούσα άπόφαση τρο
                                                        ποποιείται κατόπιν νέας γνώμης τής Επιτροπής, βάσει
1 . Κάθε ετος, βάσει προσχεδίου πού καταρτίζει ή        τοΰ άρθρου 126 τής συνθήκης .
Έπιτροπή , έγγράφονται στόν προϋπολογισμό τών Εύ
ρωπαϊκών Κοινοτήτων οί έγκρινόμενες πιστώσεις γιά                              "Αρθρο 12
τήν λειτουργία τοΰ Ταμείου κατά τήν διάρκεια τοΰ έν
λόγω οίκονομικοΰ έτους .                                Ή παρούσα άπόφαση άρχίζει νά ίσχύει τήν πέμπτη
                                                        ήμέρα άπό τής δημοσιεύσεώς της στήν 'Επίσημη 'Εφη
Ό δημοσιονομικός κανονισμός πού έκδίδεται είς εκτέ     μερίδα τών Ευρωπαϊκών Κοινοτήτων.
λεση τών διατάξεων τοΰ άρθρου 209 τής συνθήκης
καθορίζει τίς λεπτομέρειες σύμφωνα μέ τίς όποιες δύ    Έγινε στίς Βρυξέλλες, τήν 1η Φεβρουαρίου 1971 .
νανται νά έγκριθοΰν οί δαπάνες γιά περίοδο πού ύπερ
βαίνει κατά δύο ετη τό έν λόγω οικονομικό ετος.
                                                                                Για το Συμβούλιο
2. Οί παρεμβάσεις τοΰ Ταμείου πού προβλέπονται
στό άρθρο 4 καί εκείνες πού προβλέπονται άπό τό                                          Ό Πρόεδρος
άρθρο 5 άποτελοΰν άντικείμενο ξεχωριστών πιστώσε
ων . Οί πιστώσεις πού προβλέπονται γιά τίς παρεμβά                                     M. SCHUMANN


title: 2013/596/ΕΕ: Απόφαση του Ευρωπαϊκού Κοινοβουλίου, της 17ης Απριλίου 2013 , σχετικά με την απαλλαγή όσον αφορά την εκτέλεση του προϋπολογισμού του Ευρωπαϊκού Ιδρύματος Επαγγελματικής Εκπαίδευσης για το οικονομικό έτος 2011

text:
               16.11.2013

               EL

               Επίσημη Εφημερίδα της Ευρωπαϊκής Ένωσης

               L 308/289

      ΑΠΌΦΑΣΗ ΤΟΥ ΕΥΡΩΠΑΪΚΟΫ ΚΟΙΝΟΒΟΥΛΊΟΥ

   της 17ης Απριλίου 2013
   σχετικά με την απαλλαγή όσον αφορά την εκτέλεση του προϋπολογισμού του Ευρωπαϊκού Ιδρύματος Επαγγελματικής Εκπαίδευσης για το οικονομικό έτος 2011
   (2013/596/ΕΕ)
   ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ,

               —

               έχοντας υπόψη τους οριστικούς ετήσιους λογαριασμούς του Ευρωπαϊκού Ιδρύματος Επαγγελματικής Εκπαίδευσης για το οικονομικό έτος 2011,

               —

               έχοντας υπόψη την έκθεση του Ελεγκτικού Συνεδρίου σχετικά με τους ετήσιους λογαριασμούς του Ευρωπαϊκού Ιδρύματος Επαγγελματικής Εκπαίδευσης για το οικονομικό έτος 2011, η οποία συνοδεύεται από τις απαντήσεις του Ιδρύματος (1),

               —

               έχοντας υπόψη τη σύσταση του Συμβουλίου της 12ης Φεβρουαρίου 2013 (05753/2013 – C7-0041/2013),

               —

               έχοντας υπόψη το άρθρο 319 της Συνθήκης για τη λειτουργία της Ευρωπαϊκής Ένωσης,

               —

               έχοντας υπόψη τον κανονισμό (ΕΚ, Ευρατόμ) αριθ. 1605/2002 του Συμβουλίου, της 25ης Ιουνίου 2002, για τη θέσπιση του δημοσιονομικού κανονισμού που εφαρμόζεται στο γενικό προϋπολογισμό των Ευρωπαϊκών Κοινοτήτων (2), και ιδίως το άρθρο 185,

               —

               έχοντας υπόψη τον κανονισμό (ΕΕ, Ευρατόμ) αριθ. 966/2012 του Ευρωπαϊκού Κοινοβουλίου και του Συμβουλίου, της 25ης Οκτωβρίου 2012, σχετικά με τους δημοσιονομικούς κανόνες που εφαρμόζονται στον γενικό προϋπολογισμό της Ένωσης και την κατάργηση του κανονισμού (ΕΚ, Ευρατόμ) αριθ. 1605/2002 του Συμβουλίου (3), και ιδίως το άρθρο 208,

               —

               έχοντας υπόψη τον κανονισμό (ΕΚ) αριθ. 1339/2008 του Ευρωπαϊκού Κοινοβουλίου και του Συμβουλίου, της 16ης Δεκεμβρίου 2008, για τη σύσταση του Ευρωπαϊκού Ιδρύματος Επαγγελματικής Εκπαίδευσης (4), και ιδίως το άρθρο 17,

               —

               έχοντας υπόψη τον κανονισμό (ΕΚ, Ευρατόμ) αριθ. 2343/2002 της Επιτροπής, της 19ης Νοεμβρίου 2002, για τη θέσπιση δημοσιονομικού κανονισμού πλαισίου για τους κοινοτικούς οργανισμούς του άρθρου 185 του κανονισμού (ΕΚ, Ευρατόμ) αριθ. 1605/2002 του Συμβουλίου, ο οποίος θεσπίζει τον δημοσιονομικό κανονισμό που εφαρμόζεται στον γενικό προϋπολογισμό των Ευρωπαϊκών Κοινοτήτων (5), και ιδίως το άρθρο 94,

               —

               έχοντας υπόψη το άρθρο 77 και το παράρτημα VI του κανονισμού του,

               —

               έχοντας υπόψη την έκθεση της Επιτροπής Ελέγχου του Προϋπολογισμού και τη γνωμοδότηση της Επιτροπής Απασχόλησης και Κοινωνικών Υποθέσεων (A7-0080/2013),

               1.

               χορηγεί απαλλαγή στον διευθυντή του Ευρωπαϊκού Ιδρύματος Επαγγελματικής Εκπαίδευσης όσον αφορά την εκτέλεση του προϋπολογισμού του Ιδρύματος για το οικονομικό έτος 2011·

               2.

               εκθέτει τις παρατηρήσεις του στο ψήφισμα που ακολουθεί·

               3.

               αναθέτει στον πρόεδρό του να διαβιβάσει την παρούσα απόφαση και το ψήφισμα που αποτελεί αναπόσπαστο μέρος αυτής στον διευθυντή του Ευρωπαϊκού Ιδρύματος Επαγγελματικής Εκπαίδευσης, στο Συμβούλιο, στην Επιτροπή και στο Ελεγκτικό Συνέδριο, και να μεριμνήσει για τη δημοσίευσή τους στην Επίσημη Εφημερίδα της Ευρωπαϊκής Ένωσης (σειρά L).

            Ο Πρόεδρος

         Martin SCHULZ

            Ο Γενικός Γραμματέας

         Klaus WELLE

      (1)  ΕΕ C 388 της 15.12.2012, σ. 165.

      (2)  ΕΕ L 248 της 16.9.2002, σ. 1.

      (3)  ΕΕ L 298 της 26.10.2012, σ. 1.

      (4)  ΕΕ L 354 της 31.12.2008, σ. 82.

      (5)  ΕΕ L 357 της 31.12.2002, σ. 72.

         ΨΉΦΙΣΜΑ ΤΟΥ ΕΥΡΩΠΑΪΚΟΫ ΚΟΙΝΟΒΟΥΛΊΟΥ

      της 17ης Απριλίου 2013
      με τις παρατηρήσεις οι οποίες αποτελούν αναπόσπαστο μέρος της απόφασής του σχετικά με την απαλλαγή όσον αφορά την εκτέλεση του προϋπολογισμού του Ευρωπαϊκού Ιδρύματος Επαγγελματικής Εκπαίδευσης για το οικονομικό έτος 2011
      ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ,

                  —

                  έχοντας υπόψη τους οριστικούς ετήσιους λογαριασμούς του Ευρωπαϊκού Ιδρύματος Επαγγελματικής Εκπαίδευσης για το οικονομικό έτος 2011,

                  —

                  έχοντας υπόψη την έκθεση του Ελεγκτικού Συνεδρίου σχετικά με τους ετήσιους λογαριασμούς του Ευρωπαϊκού Ιδρύματος Επαγγελματικής Εκπαίδευσης για το οικονομικό έτος 2011, που συνοδεύεται από τις απαντήσεις του Ιδρύματος (1),

                  —

                  έχοντας υπόψη τη σύσταση του Συμβουλίου της 12ης Φεβρουαρίου 2013 (05753/2013 – C7-0041/2013),

                  —

                  έχοντας υπόψη το άρθρο 319 της Συνθήκης για τη λειτουργία της Ευρωπαϊκής Ένωσης,

                  —

                  έχοντας υπόψη τον κανονισμό (ΕΚ, Ευρατόμ) αριθ. 1605/2002 του Συμβουλίου, της 25ης Ιουνίου 2002, για τη θέσπιση του δημοσιονομικού κανονισμού που εφαρμόζεται στο γενικό προϋπολογισμό των Ευρωπαϊκών Κοινοτήτων (2), και ιδίως το άρθρο 185,

                  —

                  έχοντας υπόψη τον κανονισμό (ΕΕ, Ευρατόμ) αριθ. 966/2012 του Ευρωπαϊκού Κοινοβουλίου και του Συμβουλίου, της 25ης Οκτωβρίου 2012, σχετικά με τους δημοσιονομικούς κανόνες που εφαρμόζονται στον γενικό προϋπολογισμό της Ένωσης και την κατάργηση του κανονισμού (ΕΚ, Ευρατόμ) αριθ. 1605/2002 του Συμβουλίου (3), και ιδίως το άρθρο 208,

                  —

                  έχοντας υπόψη τον κανονισμό (ΕΚ) αριθ. 1339/2008 του Ευρωπαϊκού Κοινοβουλίου και του Συμβουλίου, της 16ης Δεκεμβρίου 2008, για τη σύσταση του Ευρωπαϊκού Ιδρύματος Επαγγελματικής Εκπαίδευσης (4), και ιδίως το άρθρο 17,

                  —

                  έχοντας υπόψη τον κανονισμό (ΕΚ, Ευρατόμ) αριθ. 2343/2002 της Επιτροπής, της 19ης Νοεμβρίου 2002, για τη θέσπιση δημοσιονομικού κανονισμού πλαισίου για τους κοινοτικούς οργανισμούς του άρθρου 185 του κανονισμού (ΕΚ, Ευρατόμ) αριθ. 1605/2002 του Συμβουλίου, ο οποίος θεσπίζει τον δημοσιονομικό κανονισμό που εφαρμόζεται στον γενικό προϋπολογισμό των Ευρωπαϊκών Κοινοτήτων (5), και ιδίως το άρθρο 94,

                  —

                  έχοντας υπόψη το άρθρο 77 και το παράρτημα VI του κανονισμού του,

                  —

                  έχοντας υπόψη την έκθεση της Επιτροπής Ελέγχου του Προϋπολογισμού και τη γνωμοδότηση της Επιτροπής Απασχόλησης και Κοινωνικών Υποθέσεων (A7-0080/2013),

                  Α.

                  λαμβάνοντας υπόψη ότι το Ευρωπαϊκό Ίδρυμα Επαγγελματικής Εκπαίδευσης (εφεξής «το Ίδρυμα»), με έδρα στο Τορίνο, ιδρύθηκε με τον κανονισμό (ΕΟΚ) αριθ. 1360/90 του Συμβουλίου (6),

                  Β.

                  λαμβάνοντας υπόψη ότι το Ελεγκτικό Συνέδριο αναφέρει ότι έλαβε εύλογη διαβεβαίωση ότι οι ετήσιοι λογαριασμοί του Ιδρύματος για το οικονομικό έτος 2011 είναι αξιόπιστοι και ότι οι πράξεις στις οποίες βασίζονται οι εν λόγω λογαριασμοί είναι νόμιμες και κανονικές,

                  Γ.

                  λαμβάνοντας υπόψη ότι, στις 10 Μαΐου 2012, το Κοινοβούλιο χορήγησε απαλλαγή στον διευθυντή του Ιδρύματος όσον αφορά την εκτέλεση του προϋπολογισμού του Ιδρύματος για το οικονομικό έτος 2010 (7), στο δε συνοδευτικό ψήφισμα της απόφασης περί απαλλαγής, μεταξύ άλλων,

                              —

                              ζήτησε από το Ίδρυμα και την Επιτροπή να ενημερώσουν την αρμόδια για την απαλλαγή αρχή σχετικά με την πραγματική συνεισφορά που δόθηκε στο Ίδρυμα για το οικονομικό έτος 2010,

                              —

                              προέτρεψε το Ίδρυμα να εστιάσει σε ένα οικονομικά αποδοτικό σύστημα υποβολής εκθέσεων που θα επιτρέπει στο διοικητικό του συμβούλιο και τους κατεξοχήν ενδιαφερόμενους να ελέγχουν τις επιδόσεις του,

                              —

                              κάλεσε το Ίδρυμα να εφαρμόσει τις υπόλοιπες συστάσεις της υπηρεσίας εσωτερικού λογιστικού ελέγχου (IAS) από προηγούμενους ελέγχους,

                              —

                              ζήτησε από το Ίδρυμα να ενημερώσει την αρμόδια για την απαλλαγή αρχή σχετικά με τον αρχικό προϋπολογισμό του για το 2010,

                  Δ.

                  λαμβάνοντας υπόψη ότι οι πιστώσεις ανάληψης υποχρεώσεων (8) στον προϋπολογισμό του 2011 ήταν 20 350 000 ευρώ και οι πιστώσεις πληρωμών ήταν 19 850 000 ευρώ,

                  Ε.

                  λαμβάνοντας υπόψη ότι η συνολική συνεισφορά της Ένωσης στον προϋπολογισμό του Ιδρύματος για το έτος 2011 ανερχόταν σε 19 850 000 ευρώ σε σύγκριση με το ποσό των 19 297 822 ευρώ το 2010, γεγονός που αντιπροσωπεύει αύξηση κατά 2,86 %·

                  ΣΤ.

                  λαμβάνοντας υπόψη ότι, στο τέλος του 2011, το Ίδρυμα παρουσίασε θετικό υπόλοιπο εκτέλεσης του προϋπολογισμού 117 686,58 ευρώ,

         Δημοσιονομική και χρηματοοικονομική διαχείριση

                  1.

                  υπενθυμίζει ότι η συνολική συνεισφορά της Ένωσης για το 2011 ανερχόταν σε 19 850 000 ευρώ ·

                  2.

                  ζήτησε από το Ίδρυμα και την Επιτροπή να ενημερώσουν την αρμόδια για την απαλλαγή αρχή σχετικά με την πραγματική συνεισφορά που δόθηκε στο Ίδρυμα για το οικονομικό έτος 2011, καθώς αυτό δεν φαίνεται πολύ καθαρά στους ετήσιους λογαριασμούς του Ιδρύματος·

                  3.

                  υπενθυμίζει ότι το Ίδρυμα πρόκειται να επιστρέψει συνολικά 117 686,58 ευρώ στην Επιτροπή, ποσό που αντιπροσωπεύει το αποτέλεσμα της εκτέλεσης του προϋπολογισμού για το 2011·

                  4.

                  παρατηρεί, με βάση την ετήσια έκθεση δραστηριοτήτων του Ιδρύματος, ότι το Ίδρυμα σημείωσε ποσοστό αναλήψεων υποχρεώσεων 99,69 % παρόμοιο με το ποσοστό εκτέλεσης του 2010 αλλά υψηλότερο σε ονομαστικές τιμές·

                  5.

                  συνάγει από την ετήσια έκθεση δραστηριοτήτων ότι το 2011, το Ίδρυμα τροποποίησε τον προϋπολογισμό του μία φορά για να ενσωματώσει έσοδα για ειδικό προορισμό (286 284,28 ευρώ διαθέσιμα από τα προηγούμενα έτη και 4 522,81 ευρώ σε συσσωρευμένους τόκους), κάτι που συνήθως δεν προσδιορίζεται τη στιγμή της έγκρισης του προϋπολογισμού (Νοέμβριος 2010 για τον προϋπολογισμό 2011)·

                  6.

                  σημειώνει ότι σύμφωνα με το Ίδρυμα, η διαχείριση των ταμειακών διαθεσίμων του διέπεται από μνημόνιο συνεννόησης με τη Γενική Διεύθυνση Εκπαίδευσης και Πολιτισμού στην οποία υπάγεται, το οποίο καθορίζει σαφή κριτήρια για την εκταμίευση της επιδότησης βάσει αυστηρών ταμειακών αναγκών· σημειώνει επιπροσθέτως ότι μετά την επίσκεψη του Ελεγκτικού Συνεδρίου τον Νοέμβριο του 2012, το Ίδρυμα σχεδιάζει να καταρτίσει και να εγκρίνει επίσημη ταμειακή πολιτική το 2013· ζητεί από το Ίδρυμα να ενημερώσει την αρμόδια για την απαλλαγή αρχή σχετικά με τις ενέργειες στις οποίες προέβη για την έγκριση επίσημης ταμειακής πολιτικής με σκοπό την ελαχιστοποίηση και διάχυση του χρηματοοικονομικού κινδύνου, αποσκοπώντας παράλληλα σε επαρκείς αποδόσεις·

         Μεταφορές πιστώσεων μεταξύ κονδυλίων και στο επόμενο έτος

                  7.

                  συνάγει από την ετήσια έκθεση δραστηριοτήτων ότι περιλαμβανομένων των πληρωμών για επιχειρησιακές αναλήψεις υποχρεώσεων εκ μεταφοράς από το 2010, το Ίδρυμα σημείωσε ποσοστό εκτέλεσης πληρωμών 99,8 % των διαθέσιμων πιστώσεων αναλήψεων υποχρεώσεων για το 2011, σε σύγκριση με 96,5 % το 2010 και 90 % το 2009·

                  8.

                  συνάγει από την ετήσια έκθεση δραστηριοτήτων ότι το Ίδρυμα μείωσε τον αριθμό των μεταφορών πιστώσεων μεταξύ κονδυλίων σε 12 το 2011, σε σύγκριση με 15 το 2010 και 33 το 2009· αναγνωρίζει ότι το Ίδρυμα μετέφερε 13,1 % του ποσού για το οποίο αναλήφθηκαν υποχρεώσεις το 2011, σε σύγκριση με 12,8 % το 2010 και 17 % το 2009·

                  9.

                  σημειώνει ότι το ποσοστό για τις εκ μεταφοράς επιχειρησιακές δραστηριότητες —διαχωριζόμενες πιστώσεις (υπόλοιπα προς εκκαθάριση) είναι 33 %, ενώ οι εκ μεταφοράς διοικητικές δραστηριότητες για μη διαχωριζόμενες πιστώσεις είναι 3,9 %·

                  10.

                  παρατηρεί ότι μετά την εξέταση των δραστηριοτήτων και των κονδυλίων του προϋπολογισμού, το Ίδρυμα πρότεινε ανακατανομή των πιστώσεων του προϋπολογισμού για να ενισχυθούν οι επιχειρησιακές δραστηριότητες, με αποτέλεσμα τη μεταφορά πιστώσεων αναλήψεων υποχρεώσεων και πληρωμών από τον Τίτλο I στους Τίτλους II και III ύψους 147 340 ευρώ ·

         Δημόσιες συμβάσεις

                  11.

                  συνάγει ότι στον τομέα των συμβάσεων, εννέα διαγωνισμοί ακυρώθηκαν, 38 συμβάσεις υπεγράφησαν και 104 συμβάσεις ήταν ενεργές στις 31 Δεκεμβρίου 2011·

         Κτίρια

                  12.

                  συνάγει σύμφωνα με το Ελεγκτικό Συνέδριο ότι η κατάσταση όσον αφορά τα κτίρια του Ιδρύματος δεν είναι ικανοποιητική και υπάρχει κίνδυνος να προκληθεί διακοπή των δραστηριοτήτων του· καλεί το Ίδρυμα να εμμείνει στις προσπάθειές του για επίτευξη ικανοποιητικής λύσης και να ενημερώσει την αρμόδια για την απαλλαγή αρχή σχετικά με τις ενέργειες στις οποίες προέβη προκειμένου να αντιμετωπίσει την ανεπάρκεια αυτή· σημειώνει ότι το Ίδρυμα βρίσκεται τώρα στο στάδιο της υπογραφής της νέας σύμβασης υπηρεσιών με την περιφέρεια, η οποία σχεδιάζεται —μετά τη συμφωνία με τα μέρη— για το τέλος Φεβρουαρίου 2013·

         Ανθρώπινοι πόροι

                  13.

                  σημειώνει με βάση την ετήσια έκθεση δραστηριότητας ότι στα τέλη του 2011, το Ίδρυμα είχε έξι κενές θέσεις στον πίνακα προσωπικού του, σε σύγκριση με τέσσερις στα τέλη του 2010·

                  14.

                  παρατηρεί επίσης ότι ο αριθμός του προσωπικού του Ιδρύματος ανέρχεται σήμερα σε 125· το 2011 προσλήφθηκαν στο Ίδρυμα επτά μέλη του προσωπικού και δέκα αποχώρησαν·

                  15.

                  σημειώνει, με βάση την ετήσια έκθεση δραστηριοτήτων, ότι ο αριθμός των θέσεων που διατίθενται για την εκτέλεση της αποστολής του Ιδρύματος έχει ως εξής:

                              —

                              90 θέσεις έκτακτων υπαλλήλων,

                              —

                              32 συμβασιούχοι και τοπικοί υπάλληλοι,

                              —

                              δυο τοπικοί υπάλληλοι, και

                              —

                              ένας εθνικός εμπειρογνώμονας με απόσπαση·

         Επιδόσεις

                  16.

                  επισημαίνει, με βάση την ετήσια έκθεση δραστηριότητας, ότι το Ίδρυμα επεξεργάστηκε αναθεωρημένο κατάλογο δεικτών επίδοσης για να βελτιώσει τη συνάφεια και τη μετρησιμότητα των στόχων του και να παράσχει συγκεντρωτικά στοιχεία σχετικά με τα αποτελέσματα που έχει στις κύριες δραστηριότητές του και στη λειτουργία του·

                  17.

                  επισημαίνει, επιπλέον, ότι το Ίδρυμα ανέπτυξε ένα σχέδιο «πίνακα ενδείξεων» στόχος του οποίου είναι η καθημερινή παρακολούθηση των δραστηριοτήτων του, ειδικότερα στους τομείς της διαχείρισης και της παραγωγής εκθέσεων·

                  18.

                  αναγνωρίζει ότι το Ίδρυμα συνέχισε με επιτυχία το δεύτερο έτος της διαδικασίας του Τορίνο, που παρέχει συνοπτική, τεκμηριωμένη και περιεκτική ανάλυση της μεταρρύθμισης των συστημάτων επαγγελματικής εκπαίδευσης και κατάρτισης σε κάθε χώρα, όπου περιλαμβάνονται, μεταξύ άλλων, οι βασικές τάσεις πολιτικής, οι προκλήσεις, οι δυσχέρειες, καθώς και οι ορθές πρακτικές και οι ευκαιρίες, η δε διάσκεψη ενοποίησε τα πορίσματα των αναλύσεων από το 2010 και της συμφωνίας για τη διακήρυξη του Τορίνο, καθώς και της πρωτοβουλίας του δικτύου εμπειρογνωμόνων (Torinet) σχετικά με τη διαμόρφωση ικανοτήτων και τη διαδικασία χάραξης πολιτικής βάσει συγκεκριμένων στοιχείων·

         Συνεργασία με το Ευρωπαϊκό Κέντρο για την Ανάπτυξη της Επαγγελματικής Κατάρτισης (Cedefop)

                  19.

                  σημειώνει ότι τον Νοέμβριο 2009 η συμφωνία συνεργασίας μεταξύ του Ιδρύματος και του Cedefop ανανεώθηκε για το χρονικό διάστημα 2010-2013· αναγνωρίζει ότι κάθε χρόνο το Ίδρυμα και το Cedefop συντάσσουν, βάσει του πλαισίου συνεργασίας, κοινό πρόγραμμα εργασίας που επισυνάπτεται στα προγράμματα εργασίας εκάστου οργανισμού· χαιρετίζει την πρόθεση του Ιδρύματος να διαθέσει περισσότερο χώρο στην περιγραφή της εκτέλεσης αυτού του κοινού προγράμματος εργασίας στις μελλοντικές ετήσιες εκθέσεις δραστηριοτήτων·

                  20.

                  συνάγει ότι, το 2011, το Ίδρυμα και το Cedefop συστηματοποίησαν περαιτέρω τη συνεργασία τους για να μεγιστοποιήσουν τα οφέλη στο πλαίσιο των αντίστοιχων αποστολών τους· η συστηματοποίηση αυτή είχε ως αποτέλεσμα τη διοργάνωση σεμιναρίων για την ανταλλαγή γνώσεων, τη συνεργασία στον τομέα της ανάπτυξης των προσόντων και της εφαρμογής των κοινών μέσων της Ένωσης, τη συνεργασία για την προετοιμασία των εκθέσεων προόδου των υποψήφιων χωρών για το 2012, στο πλαίσιο της συνέχειας στο ανακοινωθέν της Bruges σχετικά με την ενισχυμένη ευρωπαϊκή συνεργασία στον τομέα της επαγγελματικής εκπαίδευσης και κατάρτισης·

                  21.

                  καλεί την Επιτροπή, από κοινού με το Ίδρυμα, το Ευρωπαϊκό Κέντρο για την Ανάπτυξη της Επαγγελματικής Κατάρτισης, το Ευρωπαϊκό Ίδρυμα για τη Βελτίωση των Συνθηκών Διαβίωσης και Εργασίας και τον Ευρωπαϊκό Οργανισμό για την Ασφάλεια και την Υγεία στην Εργασία να διερευνήσουν περαιτέρω τις συνέργειες που υπάρχουν μεταξύ αυτών των οργανισμών και να υποβάλουν έκθεση στην αρμόδια για την απαλλαγή αρχή σχετικά με την πιθανή πιο εκτεταμένη ενοποίηση των τεσσάρων αυτών οργανισμών· καλεί τους οργανισμούς και την Επιτροπή να αξιολογήσουν κατά πόσον από τη στενότερη συνεργασία θα μπορούσαν να προκύψουν οικονομίες κλίμακας και βελτιστοποίηση των επιδόσεών τους·

         Εσωτερικός έλεγχος

                  22.

                  αναγνωρίζει ότι η IAS ανέλαβε επιχειρησιακό έλεγχο και έλεγχο συμμόρφωσης για την εξωτερική και εσωτερική επικοινωνία στο ίδρυμα το 2011· σημειώνει ειδικότερα ότι η IAS διατύπωσε 14 συστάσεις από τις οποίες καμία δεν χαρακτηρίσθηκε «κρίσιμη» ή «πολύ σημαντική»· σημειώνει ότι, επιπλέον, 12 συστάσεις διατυπώθηκαν ως «σημαντικές» και μία σύσταση ως «ευκταία»·

                  23.

                  καλεί στο πλαίσιο αυτό το Ίδρυμα να εφαρμόσει τις συστάσεις της IAS·

                  24.

                  παραπέμπει, όσον αφορά τις άλλες παρατηρήσεις οριζόντιου χαρακτήρα που συνοδεύουν την απόφαση απαλλαγής, στο ψήφισμά του της 17ης Απριλίου 2013 (9) σχετικά με τις επιδόσεις, τη δημοσιονομική διαχείριση και τον έλεγχο των οργανισμών.

         (1)  ΕΕ C 388 της 15.12.2012, σ. 165.

         (2)  ΕΕ L 248 της 16.9.2002, σ. 1.

         (3)  ΕΕ L 298 της 26.10.2012, σ. 1.

         (4)  ΕΕ L 354 της 31.12.2008, σ. 82.

         (5)  ΕΕ L 357 της 31.12.2002, σ. 72.

         (6)  ΕΕ L 131 της 23.5.1990, σ. 1.

         (7)  ΕΕ L 286 της 17.10.2012, σ. 238.

         (8)  Ετήσιοι λογαριασμοί για το 2011, σ. 13.

         (9)  Κείμενα που εγκρίθηκαν, P7_TA(2013)0134 (βλέπε σελίδα 374 της Επίσημης Εφημερίδας).


title: 2014/680/ΕΕ, Ευρατόμ: Απόφαση των αντιπροσώπων των κυβερνήσεων των κρατών μελών, της 24ης Σεπτεμβρίου 2014 , για τον διορισμό δικαστών στο Δικαστήριο

text:
               30.9.2014

               EL

               Επίσημη Εφημερίδα της Ευρωπαϊκής Ένωσης

               L 284/45

         ΑΠΌΦΑΣΗ ΤΩΝ ΑΝΤΙΠΡΟΣΏΠΩΝ ΤΩΝ ΚΥΒΕΡΝΉΣΕΩΝ ΤΩΝ ΚΡΑΤΏΝ ΜΕΛΏΝ
   της 24ης Σεπτεμβρίου 2014
   για τον διορισμό δικαστών στο Δικαστήριο

      (2014/680/ΕΕ, Ευρατόμ)

   ΟΙ ΑΝΤΙΠΡΟΣΩΠΟΙ ΤΩΝ ΚΥΒΕΡΝΗΣΕΩΝ ΤΩΝ ΚΡΑΤΩΝ ΜΕΛΩΝ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη τη Συνθήκη για την Ευρωπαϊκή Ένωση, και ιδίως το άρθρο 19,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης, και ιδίως τα άρθρα 253 και 255,
   Έχοντας υπόψη τη Συνθήκη για την ίδρυση της Ευρωπαϊκής Κοινότητας Ατομικής Ενέργειας, και ιδίως το άρθρο 106α παράγραφος 1,
   Εκτιμώντας τα ακόλουθα:

               (1)

               Η θητεία δεκατεσσάρων δικαστών και τεσσάρων γενικών εισαγγελέων του Δικαστηρίου λήγει στις 6 Οκτωβρίου 2015. Πρέπει να γίνουν νέοι διορισμοί για το διάστημα 7 Οκτωβρίου 2015 έως 6 Οκτωβρίου 2021.

               (2)

               Ο κ. Koen LENAERTS και η κ. Rosario SILVA DE LAPUERTA προτάθηκαν ως υποψήφιοι για την ανανέωση της θητείας τους ως δικαστών του Δικαστηρίου.

               (3)

               Η επιτροπή που έχει συσταθεί δυνάμει του άρθρου 255 της Συνθήκης για τη λειτουργία της Ευρωπαϊκής Ένωσης γνωμοδότησε σχετικά με την επάρκεια του κ. Koen LENAERTS και της κ. Rosario SILVA DE LAPUERTA για την άσκηση των καθηκόντων των δικαστών στο Δικαστήριο,

         ΕΞΕΔΩΣΑΝ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Διορίζονται δικαστές του Δικαστηρίου για την περίοδο από 7ης Οκτωβρίου 2015 έως 6ης Οκτωβρίου 2021 οι:

               —

               κ. Koen LENAERTS

               —

               κα Rosario SILVA DE LAPUERTA

         Άρθρο 2
   Η παρούσα απόφαση τίθεται σε ισχύ την επομένη της δημοσίευσής της στην Επίσημη Εφημερίδα της Ευρωπαϊκής Ένωσης.

      Βρυξέλλες, 24 Σεπτεμβρίου 2014.

            Ο Πρόεδρος

         S. SANNINO